Kukomba mu Moza wa Kasimpe Print\nKukomba mu Moza wa Kasimpe\nKukombela amunzi inga caba cintu ceenzu kuti kozyibide kuya kucikombelo kumamanino aamvwiki. Nokuba boobo, kufumbwa naa ukomba mukabunga kasyoonto, naa amukwasyi wako, nokuba olikke, ulakonzya kutambula cileleko ca buzuba bwa Nsabata kokombela amunzi wako.\nCiyubunuzyo 18 ciligaminide kulailila kuzwa mu Bbabbuloni kuti: “Kamuzwa muli nguwe, nobantu bangu, mutalisanganyi muzibi zyakwe, kutegwa mutasubulwi aanguwe.” (1599 Bbaibbele lyaku Geneva) Kunyinambungano yiindidwe kumbali kukulaigwa ooku. Zyoonse zikombelo ambungano zyabupaizi zyakasofwaala nkaambo kakucita zilubide.\nPele eeci cileta kaambo. Kuya kucikombelo kuyoopaila cakaba cintu ceelene akukomba. Aboobo, ino nkuli (alimwi muunzila iili buti!) bantu bacikombelo mbobeelede kukomba?\nKukomba ndibbala lya kucita cintu. Ndibbala lipandululwa kuti: “Kuyandisya; kupa bulemu kuli umwi; kulemekezya abulemu bupati alimwi akukotamina.”1 Ndibbala lizyila kubbala lyaci Hebulayo lyakuti, shâchâh eelyo liiminina kukotama akukomba. “Ndibbala libelesygwa kanjaanji mukwaamba kuboola kunembo lya [Yahuwah] akumukomba.”2 Eeci cintu boonse ncobakonzya kucitila amunzi amukwasyi ookwabo, nokuba muntu kalaalikke. Mubwini, IBbaibbele likulwaizya kuti bantu beelede kukkala amunzi mubuzuba bwa Nsabata boonse!\nMu Kulonga 16, munsaa kupegwa mulawo kumulundu wa Sinai, Yahuwah wakaambila Mozesi kuti: “Bona! Nkaambo Yahuwah wamupa Nsabata; aboobo Walo ulamupa zisela zyakulya mazuba obile mubuzuba bwa cisambomwe. Muntu woonse kasyite amunzi wakwe; kutabi naba omwe uubweza musinzo mubuzuba bwa ciloba.” (Langa Kulonga 16:29-30.) Bana ba Isilayeli tiibakaunka kuyoobungana mucivwuka cakupailila pe, nokuba mu Nsabata kuti bakaakuswiilizye Mozesi kakambauka mulumbe pe. Pele, mukwasyi omwe-omwe wakkala amunzi akukomba Yahuwah mpeenya aawo.\nAyebo ulakonzya kucita oobo.\nLufutuko lyoonse mulimo wamuntu omwe-omwe kumugaminina, tuuli mulimo wambungano yabantu antoomwe pe. Kukombela amunzi ncintu citambulika ncobeni kuli Yahuwah alimwi ncecintu ceendelana amoza wakupaila wamasimpe. Njeeyi mizeezo iitobela imwi yakugwasyilila mukukombela amunzi kuti kube moza.\nBantu banjaanji nobatija kuzwa mu Bbabbuloni bali balikke. Kutobela Mwanaa mbelele kufumbwa nkwaya , ndweendo lwa kweenda mbuli simweendaalikke. Pele wasyomezyegwa kuti, ikuti walijana koloolikke, kupaila akulumbaizya kwako Yahuwah ulakuyandisya kubee kunyina muntu uumbi munyika ngwaakapeda Mwanaakwe. Kutegwa ubaa ciindi cikondelezya yebo antoomwe a Mulengi wako, langa zitobela ansi aawa:\nTalika kulemba bbuku lya mipailo yako. Lemba mulongo wabantu nokuba zintu nzyoyanda kusanganya mumupailo. Kogaminina kutama zintu nzyolombelela, mpoonya kutalika kupailila zintu eezyo muvwiki yoonse. Mu Nsabata, koinduluka kulembulula mulongo wazintu nzyoyanda kusanganya mumipailo yako. Eeci cinookuyungizyila lusyomo lwako nobona mipailo yako yiingulwa.\nKupaila koli olikke caambilizya kupaila kotabikkide maanu kuzintu nzyayanda muntu umwi . Yebo noli olikke ulakonzya kudibulisya kuya mukati kajwi lya Yahuwah. Kobala kabeela ka Mangwalo. Mpoonya kulobuzya omwini kuti: 1) Ino eeci ciyubununa cintu nzi ciguminizya Yahuwah? 2) Ino ciyubununa cintu nzi ciguminizya nduwe? 3) Ino eeci cintu ciyubununa nzi cijatikizya luyando lwa Yahuwah mu buumi bwangu? Nsabata nceccindi cakumvwana a Sikabumba wesu. Kutola ciindi kubala jwi Lyakwe, kuswata, kubala, kubandauka tumpango, akupozya kulabula tumpango twa Jwi lya Yahuwah inga cakwelakwela moyo wamuntu kuswena munsi Lyakwe kwiinda cintu cili coonse mbocikonzya kucita. Kulinyika cakumaninizya mu Mangwalo kwamusyobo ooyo kulakonzya kucitika eelyo muntu nakombela amunzi, kwiinda kusyaanikizyana akataa bantu banji mucikombelo.\nKweendeenda musokwe njenzila imwi iilaa nguzu kapati yakuti muntu alimvwe kuba munsaa Mulengi anguzu Zyakwe. Nokuba kuti koli mucooko cadolopo cuumwine, zilengwa leza zili mumo zitukwelela munsaa Sikabumba.\nKukomba aamukwasyi ookwenu\nIkuti yebo walonga antoomwe amukwasyi ookwenu kuzwa mu Bbabbuloni, ulilelekedwe ncobeni. Utalipenzyi kuyeeyela mbokonzya kukomezya mukwasyi wako mumoza. Kukombela amunzi inga caba cintu cikatazya nokuba cintu cuubauba kapati mbuli mboyanda kuti zyeende zintu, pele kuli cileleko cilindila boonse aabo bakkala ansi antoomwe a Yahuwah.\nYebo toyelede pe kubula tuntimbwa twakwiimbya kuti wiimbe nyimbo zyakulumbaizya Yahuwah. Eeco ciindi nokwete bubi mukulumbaizya Taata ncecikwelela myoyo yoonse kuli Nguwe. Yebo ulakonzya kuula mabbuku aako aanyimbo, nokuba nyimbo zyaka kkopwa kuti kotobelezya kwiimba, pele kufumbwa nzila mbocita kulumbaizya kwako, kwiimba ninzila iiputausya muya wamuntu mbuli mupailo.\nKobandauka bubotu bwa lufutuko munzila ngubauba iikonzya kuteelelwa abantu baliko boonse nobaba bana basyoonto. Yebo ulazyika musemo uyookkalilila mumaumi aabo woonse. Kobala kaano kamu Bbaibbele, mpoonya kobelesya majwi aako omwini kupandulula ncokayubununa kaano aako kujatikizya luyando lwa Yahuwah akukwabilila Kwakwe.\nMisunko yamu Bbaibbele ninzila zikkomanisya zyakuyiisya Mangwalo ku bana basyoonto. Ilakonzya kujanwa mumabbuku nokuba kwiinda mumakkompyuta muluwo.\nMuntu omwe-omwe mumukwasyi, kuti kakonzya, inga watola cibeela mukukomba kwamusyobo ooyu akuyungizya moza amunzi. Mpoonya boonse inga babaa cileleko cipati antoomwe.\nKukombela antoomwe abeenzinyoko\nKuli cintu ciindene kapati mukukomba kwa bantu bamvwene mulusyomo. Nokuba boobo, kweelede kubambililwa kuti kukombela antoomwe kutaide kuba kukomba kwakucengeezya buyo akwiinzya ciindi mbuli kukomba kuzwide tunsiyansiya kwakasiigwa musyule ku Bbabbuloni.\n“Kupaila amoyo omwe” inga caba cintu cilaa nguzu kapati ciswenya kabunga ka basyomi munsaa Yahuwah. Kwiinda kuti muntu omwe kainduluka kupaila, nokuba kupaila kutobelana mumulongo, muntu omwe inga watalisya kupozya cili kumoyo wakwe, mpoonya awumwi ulatobela mbweenya mbuli moza wa Yahuwah mbwamuzungaanya. Takweelede kukosozya kuti “Ameni” nkaambo, boonse nobapaila boobu, ooyo mupailo omwe wabantu boonse. Mipailo yakupozya “amoyo omwe,” oomo boonse mobaangulukide kupozya mizeezo iibanjide mumyoyo mbuli moza mbwabakulwaizya, ooko nkubandika musalo antoomwe a Yahuwah abasyomi mumisela yoonse. Kubaa musalo wakumvwana boobo inga caba cintu ciinda kukkomanisya mukukomba kwaamunzi. Maminiti aali makumi one awosanwe inga ayide kuyabaila eelyo bantu nobapaila antoomwe, aboobo kuti kacikonzyeka kuli bamwi, kweelede kuletwa zyuuno zyakukkala.\nCiindi cakwaabana bumboni bwa zileleko nzyaakapa muntu Yahuwah nciindi cikondelezya cakulemekezya Yahuwah akukulwaizya lusyomo muli boonse baswiilizya. Ncobeni, Malakayi 3 waamba kuti:\nMpoonya aabo bakali kuyoowa Mwami Leza bakalyaambauzya,\nnkabela Mwami Yahuwah wakaswiilila akumvwa makani aabo.\nMpawo kwakalembwa bbuku lyaciibalusyo kumbele Lyakwe\nlijatikizya makani aabaabo bakali kuyoowa Mwami Yahuwah\nakulemeka zina Lyakwe!\nMboobu mbwaamba Mwami Yahuwah Singuzuzyoonse ulati,\n“Bayooba bantu bangu mubuzuba oobo mbwendiyooyobolola lubono lwangu. Ndiyoobalekelela\nmbubonya mbuli wisi mbweengelela mwanaakwe uumubelekela milimo.” (Bala Malakayi 3:16-17.)\nAbalo bana basyoonto balakonzya kusangana mukwaabana makani aazileleko nzibaatambula kuzwa kuli Yahuwah mumvwiki eeyo.\nUtapengi kuyeeyela zyakusanganya casika mumakani aakukombela amunzi. Tacili cintu ciyandika pe kuti muntu omwe buyo kabamba mulumbe wakukambauka amunzi kubantu boonse. Kubala Bbaibbele antoomwe mukabunga, kutamba zipekupeku zikulwaizya, nokuba kuswiilizya milumbe muli sikapepele waku WLC ninzila zimwi zyakukomba Yahuwah mukabunga kasangenwe misela yabantu yiindene.\nKukomba kwamasimpe (mbokweelede kuba) kulainda kuba buyo kukkala mumindando, kamuswiilizya muntu omwe nkwakambauka. Mupailo wakusanganya muntu woonse, nyimbo, akupa bumboni nkokulemekezya Yahuwah akukwela myoyo munsi Lyakwe.\nZileleko zipati ziilindizya boonse aabo bateelela lwiito lwakuzwa mu Bbabbuloni, nokuba kuti baba simweendaalikke.\nMwami Yahuwah uyoomusolweda lyoonse, uyoomucitila zyoonse nzyomuyanda munyika yacimpayuma akumuyumya. Muyooba mbuli muunda uutililwa kabotu, mbuli kasensa kamaanzi aatayuminini.\n“Kuti naa mwabubamba buzuba bwa Nsabata, akuleka kucita nzyomuyanda mubuzuba oobu, kuti naa mwabucita mbuli buzuba bupati bulemenede ku Mwami Yahuwah, cakuti kamuteendi nyendo akutacita mbuli mbomuyanda akwiide kukanana zyabuyo,\nmuyootangala mu Mwami Yahuwah ndiyoomucita kuti mukalemekwe munyika, eelyo muyoolikkalila munyika eeyo njindakapa sikale wanu Jakobo kuti ibe lukono lwakwe, 'Mebo lwangu nde Mwami Yahuwah ndime ndaamba'. (Langa muli Izaya58:11, 13-14.)\nKutegwa umvwe mizeezo minjaanji mbokonzya kukombela amunzi wako, koswiilizya mulumbe wakuti “Worshipping in spirit and in truth” muli sikapepele waku WLC.\n2 #7812, The New Strong’s Expanded Dictionary of Bible Words, 2001 ed


Levitiko 6 IBBAIB63 - Alimwi Jehova wakaambila Musa - Bible Search\n1-Alimwi Jehova wakaambila Musa kuti, 2-Kufumbwa muntu uubisizya Jehova kukweena mweenzinyina mumakani aambono zyakubambya na zyakujatilizya, nanka kukubba na mukazundila, 3-nanka kukonka cakubeja aamakani aacintu ciswekede ncaakabweza, na cintu cimwi cili boobo muntu ncakonzya kubisya, 4na muntu wabisya akuba amulandu, uleelede kupilusya ncaakabba, nanka ncaakanyanzya, nanka ncaakabambide, nanka cintu ciswekede ncaakabweza, 5-nanka cintu cili buti ncaakakonka bakubeja. Uleelede kupilusya cintu eco akuciyungizizya impindu yacipanzi casanu, ape muneco mubuzuba bwakuleta cipaizyo cakwe candubyo zyakwe. 6-Alimwi aletele Jehova cipaizyo cakwe candubyo: mugutu uutakwe kampenda wakumatanga aakwe, mbubonya mbuli muulo ngobikide. Alete cipaizyo kumupaizi, 7lino mupaizi amanye mulandu wakwe kubusyu bwa-Jehova, kuti alekelelwe cibi neciba cimwi ncaakabisya akati kazintu ezi, kufumbwa cibi cakamupesya mulandu.\nBapaizi mbubeelede kupaizya\n8Lino Jehova wakaambila Musa kuti, 9Lailila Aroni abana bakwe kuti, Ngooyu mulao wazipaizyo zitentwa, Cipaizyo cisyaale acitentelo cacipaililo busiku boonse mane bukace, awalo mulilo wacipaililo unooyaka alincico. 10-Lino mupaizi asame cikobela cakwe cituba akabbudula katuba mucibuno, agwisye itwe lyacipaizyo citentedwe mumulilo waacipaililo, alibike kumbali lyacipaililo. 11Amana obo, asamunune zyakusama zyakwe akusama zyakusama zimbi, atole itwe anze lyamalabba kubusena busalala. 12Amulilo wacipaililo uleelede kuyaka lyoonse; utazimwi pe. Mupaizi atente inkuni alincico cifumo cimwi acimwi, abambe cipaizyo cakutenta mpoonya awo, akutenta alincico mafuta aazituuzyo zyakutontozya. 13-Mulilo uleelede kunooyaka lyoonse acipaililo-kuzimwa pe.\n14-Alimwi ngooyu mulao wacipaizyo cabusu. Bana ba-Aroni bacituule kubusyu bwa-Jehova kunembo lyacipaililo. 15Lino kugwisigwe inkankamanza yabusu bunante bwacipaizyo cabusu, amafuta aaco, amusamu woonse walibano uuli atala lyacipaizyo cabusu, kuti zitentwe acipaililo, zibe ciibalusyo cili abweema bubotu bwakubotezya Jehova. 16-Lino eco cisyeede, bacilye ba-Aroni abana bakwe. Ciligwe kacitakwe bumena mubusena busalala. Ciligwe mulubanza lwatente lyambunganino. 17-Taceelede kujikwa abuswezyo pe. Ncencico cipanzi cazipaizyo zyangu zyakutenta ncindabapa, cibe cipanzi cabo. Ncintu cisalalisya loko mbuli zipaizyo zyazibi azipaizyo zyandubo. 18-Baalumi boonse akati kabana ba-Aroni bacilye. Ngomulao walyoonse mumazyalani aanu conse. Cigwisigwe muzipaizyo zitentelwa Jehova. Kufumbwa uuziguma wasalazigwa.\n19Alimwi Jehova wakaambila Musa kuti, 20-Nceeci cipaizyo ca-Aroni abana bakwe, ncibeelede kuletela Jehova mubuzuba bwakunanikwa kwabo: cipanzi cakumi cacisuwo cabusu bunante, cibe cipaizyo cabusu calyoonse. Cisela caco cituulwe cifumo, acisela cimwi mangolezya. 21Cikandwe amafuta akuyokwa aciyokelo, ciletwe ciliyokedwe kabotu. Eco cipaizyo cabusu cipaizigwe tubungebunge, cibe abweema bubotu bwakubotezya Jehova. 22-Lino mupaizi munanike, mwana wa-Aroni uulya izina lyakwe, uleelede kucipaizizya Jehova. Ngumulao walyoonse, Citentwe coonse buyo. 23Zipaizyo zyabusu zyamupaizi zyoonse buyo zileelede kutemwa, taziligwi pe.\n24Alimwi Jehova wakaambila Musa kuti, 25-Ambila Aroni abana bakwe kuti, Ngooyu mulao wacipaizyo cazibi, Nkobajayila cipaizyo cakutenta, acalo cipaizyo cazibi cijayigwe nkukonya oko kubusyu bwa-Jehova Ncintu cisalalisya. 26-Lino mupaizi uucipaizizya zibi nguelede kucilya, Acilye mubusena busalalisya mulubuwa lwatente lyambunganino. 27-Kufumbwa ciguma nyama yaco cilasalala, alimwi na bulowa bwaco bwakutapaukila ali cakusama, eco cakusama citapaukilidwe cileelede kusanzigwa mubusena busalalisya. 28-Na cijikwa mucilongo cabulongo, eco cilongo cileelede kupwayigwa; na cajikwa mucilongo camukuba, eco cilongo cileelede kukuzwa akusanzigwa mumaanzi. 29-Baalumi boonse akati kabapaizi bacilye. Ncintu cisalalisya loko. 30-Pele cipaizyo cazibi, na bulowa bwaco bwaletwa mutente lyambunganino kukumanya milandu mubusena busalalisya taciligwi pe, Cileelede kutentwa mumulilo.


Milimo 3 | Bbaibbele lili a Intaneti | Bbaibbele lya Busanduluzi Bwanyika Mpya\nPetro waponya mulema sikulombelela (1-10)\nMakani aa Petro ku Kkoce lya Solomoni (11-26)\n“Kubukulusya zintu zyoonse” (21)\nMusinsimi uuli mbuli Musa (22)\n3 Lino Petro a Johane bakali kutanta kunjila mutempele kuciindi cakukomba, awoola lyafwuka,* 2 awalo mwaalumi umwi iwakalemene kuzwa naakazyalwa wakalinyamudwe. Abuzuba bakali kumubikka munsi aamulyango watempele iwakali kwiitwa kuti Mulyango Weebeka, ikutegwa kalomba zipego zyaluse* kuli baabo bakali kunjila mutempele. 3 Mbwaakababonena buyo ba Petro a Johane kabayanda kunjila mutempele, wakatalika kubalomba kuti bamupe zipego zyaluse. 4 Pele Petro a Johane bakamulangisisya eelyo bakati: “Kotulanga.” 5 Aboobo wakabalangisisya, kalangila kuti balamupa cintu cimwi. 6 Pele Petro wakati: “Nsiliva angolida tandijisi pe, pele ndilakupa ncendijisi; Muzina lya Jesu Kristo muna Nazareta, ndati nyamuka, weende!”+ 7 Aambe buyo boobo wakamujata kujanza lyalulyo akumwiimika.+ Ndilyonya maulu aakwe ango zyakwe zyakayumizyigwa;+ 8 eelyo naakasotoka akwiima,+ wakatalika kweenda eelyo wakanjila ambabo mutempele, keenda akusotauka alimwi akutembaula Leza. 9 Alimwi bantu boonse bakamubona keenda akutembaula Leza. 10 Kunze lyaboobo, bakamuzyiba kuti ngomuntu uulya iwakali kukkala kalombelela zipego zyaluse ku Mulyango Weebeka watempele,+ eelyo bakagambwa akukkomana kapati akaambo kaceeco cakamucitikila. 11 Imuntu ooyo kacibajatilide ba Petro a Johane, bantu boonse caantoomwe bakabalikila kulimbabo kubusena bwakali kwiitwa kuti Kkoce lya Solomoni,+ kabagambidwe citaambiki. 12 Petro naakabona boobu, wakaambila bantu kuti: “Nobaalumi bamu Israyeli, nkaambo nzi ncomugambwa aceeci, alimwi nkaambo nzi ncomutulangila boobu mbuli kuti muntu ooyu twamupa kweenda munguzu zyesu tobeni naa akaambo kakubelekela Leza cakulyaaba? 13 Leza wa Abrahamu a Izaka a Jakobo,+ Leza wabamatata, wapa kuti alemekwe Mubelesi wakwe+ Jesu,+ ooyo nywebo ngomwakaaba+ akukaka kumbele lya Pilato, nokuba kuti walo wakali kuyanda kumwaangununa. 14 Inzya, mwakamukaka ooyo uusalala alimwi uululeme, alimwi mwakalomba kuti mwaangunwidwe uumbi, imuntu wakali mujayi,+ 15 kakuli mwakamujaya Musololi Mupati wabuumi.+ Pele Leza wakamubusya kuzwa kubafwu, aaka nkakaambo nkotucitila bumboni.+ 16 Lino muzina lyakwe, alimwi akwiinda mulusyomo ndotujisi muzina lyakwe, imuntu ooyu ngomubona alimwi ngomuzyi wayumizyigwa. Lusyomo ndotujisi mulinguwe lwapa kuti muntu ooyu apone cakumaninina kumbele lyanu nyoonse. 17 Lino bakwesu, ndilizyi kuti mwakacita zintu mukutazyiba+ mbubonya beendelezi banu mbobakacita abalo.+ 18 Pele munzila eeyi Leza wazuzikizya zintu nzyaakaambila limwi kumulomo wabasinsimi boonse, kuti Kristo wakwe wakali kuyoopenga.+ 19 “Aboobo, amweempwe+ akusanduka+ kutegwa zibi zyanu zimwaigwe,+ ikutegwa ziindi zyakukatalukwa zimusikile kuzwa kuli Jehova lwakwe,* 20 akuti amutumine Kristo ngwaakamusalila, nkokuti Jesu. 21 Ooyu weelede kukkala kujulu mane do zikasike ziindi zyakubukulusya zintu zyoonse nzyaakaamba Leza kumulomo wabasinsimi bakwe basalala bakaindi. 22 Mubwini Musa wakati: ‘Jehova* Leza wanu uyoomubusizya musinsimi uuli mbuli ndime akati kabanabokwanu.+ Mweelede kuziswiilila zintu zyoonse nzyamwaambila.+ 23 Mubwini kufwumbwa muntu uutamuswiilili Musinsimi ooyo uyoonyonyoonwa cakumaninina akati kabantu.’+ 24 Alimwi basinsimi boonse, kuzwida kuli Samuele abaabo ibakamutobela, boonse ibakaamba, bakaambilizya cakusalazya kujatikizya mazuba aaya.+ 25 Nywebo muli bana babasinsimi aabo alimwi bacizuminano eeco Leza ncaakapanga abamauso,+ naakaambila Abrahamu kuti: ‘Alimwi kwiinda mulunyungu lwako mikwasyi yoonse yaanyika iyoolongezyegwa.’+ 26 Leza naakabusya Mubelesi wakwe, wakasaanguna kumutuma kulindinywe,+ kuti azoomuleleke kwiinda mukusandula umwi aumwi wanu kuzwa kumicito yanu mibi.”\n^ Nkokuti, cakuma 3 koloko yakumazuba.\n^ Mu Chigiriki, “kuzwa kubusyu bwa Jehova.” Amubone Makani Aayungizyidwe A5.


Sena Cilagwasya Kucita Zisobano Zikkomanisya Pele Izibikka Buumi Muntenda?\nSinsimuka! | No. 5 2017\nAMUBALE MU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Kongo Korean Lingala Lithuanian Luganda Luvale Macedonian Malagasy Malayalam Maltese Myanmar Ndebele (Zimbabwe) Nepali Norwegian Oromo Pangasinan Papiamento (Aruba) Papiamento (Curaçao) Polish Portuguese Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Tetun Dili Thai Tigrinya Tok Pisin Tsonga Turkish Twi Ukrainian Vietnamese Waray-Waray Xhosa Yoruba Zulu\n“Ndakali kwiima afwaafwi anjanji yacitima icakali kuzuza kapati icakali kwiinda munjanji yiinda kunsi aanyika. Eeci cakali kundipa kukkomana kapati akulimvwa mbuli kuti ndinyina mapenzi.”—Leon. *\n“Ikusotokela mumaanzi kuzwa atala amajeleele malamfwu kwakali kundipa kulimvwa kwaanguluka kwakaindi kasyoonto. Kanji-kanji eeci cakali kundikkomanisya, pele zimwi ziindi ndakali kuyoowa kapati.”—Larissa.\nMbubwenya mbuli Leon alimwi a Larissa, bakubusi banji balakkomana kapati kucita zintu nzyobakonzya, pele zimwi ziindi balacita oobo kwiinda mukubikka buumi bwabo muntenda. Sena mulalombozya kuti mubasangane? Ikuti kacili boobo, cibalo eeci cilamugwasya kapati.\nKucita zisobano zikkomanisya pele izibikka buumi muntenda cilakonzya kuba cilengwa. Zilakonzya kumupa kulimvwa kukkomana kapati kwakaindi kasyoonto buyo, pele inga zyamupa kutalika kuyandisya kuba alukkomano lwiindilide. Mbubwenya mbuli Leon, awalo Marco iwakali kuunka kucitima icakali kuzuza kapati icakali kwiinda munjanji yiinda kunsi aanyika wakaamba kuti: “Cakaba cilengwa cangu. Ndakali kulimvwa kukkomana kwakaindi kasyoonto. Pele ndakacili kuyanda kuyungizya lukkomano lwangu.”\nJustin, walo iwakali kuzuza kapati azibbusu zijisi mavwili kunsi kwiinda mukujatilila myootokala iyakali kwiinda, wakaamba kuti: “Lukkomano luli boobu lwakali kundipa kuti kandiinduluka. Ndakali kuyanda kuti meso aabantu kaali alindime, pele ndakalijana mucibbadela.”\nKuyungwa kulakonzya kupa kuti mwaalilwe kusala camaano. Mukubusi wazina lya Marvin wakaamba kuti: “Beenzuma bakandiyunga kukkwela bwaanda bulamfwu kakunyina ntambo yakulikwabilila kabandaambila kuti: ‘Kozumanana kukkwela. Ulacikonzya.’ Ndakaliyoowede kapati. Ndakali kubimba ciindi nondakatalika kukkwela bwaanda kuyamujulu.” Larissa, iwaambwa kumatalikilo wakaamba kuti: “Ndakali kutobela buyo bamwi nzyobakali kucita. Oobu bwakaile kuba mbobuumi.”\nAyalo Intaneti balaibelesya bantu bamwi kuyunga bantu kwiinda mukulumbaizya baabo ibacita zisobano zikkomanisya pele izibikka buumi muntenda alimwi akuubya-ubya ntenda ziliko. Mane buya, bamwi balabikka zisobano eezyi iziyunga bantu a Intaneti akupa kuti basikuzisobana bazyibwe kapati alimwi akuba ampuwo.\nMucikozyanyo, mavidiyo amwi aadumide kapati atondezya zisobano zitondezya bantu ibasotauka zintu (mbuli bwaanda, maanda alimwi amatantilo) kwiinda mukuzuza, kukkwela, kusotoka cakufwambaana kakunyina cilikwabilizyo. Eeci cilakonzya kumupa kuyeeya munzila zitaluzi zyobilo: (1) Kunyina ntenda zipati ziliko. (2) Boonse balazicita. Akaambo kaceeci: Mulakonzya kusunkwa kusola kuzicita zisobano izibikka buumi muntenda.\nKuli nzila zili kabotu izyakuzyiba zintu nzyomukonzya kucita. Bbaibbele lyaamba kuti: “Kunyanyaasya mubili kugwasya buyo asyoonto.” (1 Timoteyo 4:8) Pele Magwalo alimwi acenjezya kuti mweelede “kupona cakulibatamika.” (Tito 2:12) Ino inga mwacita buti oobo?\nAmuzyibe ntenda ziliko. Bbaibbele lyaamba kuti: “Muntu uucenjede ucita zintu caluzyibo, pele mufwubafwuba utondezya bufwubafwuba bwakwe.” (Tusimpi 13:16) Kamutanasala kutola lubazu mucisobano cimwi, amuzyibe ntenda ziliko. Amulibuzye kuti, ‘Sena cisobano eeci inga candisololela kulufwu naa kukulicisa kapati?’—Njiisyo yamu Bbaibbele: Tusimpi 14:15.\nAmusale balongwe ibabulemeka buumi. Balongwe beni-beni tabakonzyi kumukulwaizya kubikka buumi bwanu muntenda naa kucita cintu ncomutaangulukide kucita. Larissa wakaamba kuti: “Balongwe ibali kabotu alimwi ibazilanga kabotu zintu bakandigwasya kusala kabotu kujatikizya zisobano nzyondakali kuyanda kucita. Nondakasala balongwe ibali kabotu alimwi ibazilanga kabotu zintu, buumi bwangu bwakacinca.”—Njiisyo yamu Bbaibbele: Tusimpi 13:20.\nAmulibuzye kuti, ‘Sena cisobano eeci inga candisololela kulufwu naa kukulicisa kapati?’\nAmuzikkomanine zintu nzyomukonzya kucita kakunyina kubikka buumi bwanu muntenda. Bbuku litegwa Adolescent Risk Behaviors lyakaamba kuti, kukomena kulabikkilizya “akuzyiba ncomweelede kucita alimwi ampomweelede kugolela.” Mulakonzya kuzyiba zintu nzyomukonzya kucita munzila iili kabotu kwiinda mukubelesya zibelesyo zyakulikwabilila alimwi akutobela malailile.\nAmulijanine mpuwo munzila iili kabotu. Bantu bayoomulemeka akaambo kambomuzicita zintu mubuumi, ikutali akaambo kazisobano nzyomucita zikkomanisya pele izibikka buumi bwanu muntenda. Larissa wakaamba kuti: “Kusotoka kuzwa mumajeleele akali matalikilo buyo aabuumi bwakucita zintu zinji izyakali kubikka buumi bwangu muntenda. Nocakabota nondakaba abusicamba bwakukaka kuzicita kuzwa kumatalikilo.”\nMasimpe ngakuti: Muciindi cakubikka buumi bwanu muntenda kwiinda mukucita zisobano zikkomanisya pele izibikka buumi muntenda, amutondezye kuti zintu muzilanga kabotu kwiinda muzyakulikondelezya nzyomusala.—Njiisyo yamu Bbaibbele: Tusimpi 15:24.\n^ munc. 4 Mazina aamwi mucibalo eeci acincwa.\n“Uucenjede ulakkala ansi kuyeeya ntaamu zyakwe.”—Tusimpi 14:15.\n“Ooyo weenda abasongo ulaba musongo.”—Tusimpi 13:20.\n“Inzila yabuumi isololela kulusumpuko kumuntu ulaabusongo, kutegwa imulesye kuyaansi ku Cuumbwe.”—Tusimpi 15:24.\n“Nokuba kuti bamwi balazikkomanina zisobano eezyo, mweelede kuzyiba ntenda ziliko. Alimwi buya kunyina mukubusi naba omwe uunga wayanda kweendela mukacinga kabalema.”\n“Ikuti naa beenzinyoko kabayanda kuunka kuyoocita cintu cimwi ncomutayandi kucita, inga cabota kutaunka ambabo. Nkaambo kuti mwaunka kale ookuya, kanji-kanji cilakatazya kukaka naa kucinca muzeezo wanu.”\nMAKANI AAYEEME AMUTWE UULI ACIVWUMBYO Ciindi Nokwacitika Ntenda—Nzila Zikonzya Kugwasya Kufwutula Bantu\nMbomukonzya Kuzibelesya Kabotu Zintu Nzyomujisi\nNCOLYAAMBA BBAIBBELE Nkondo\nLUGWASYO KUMIKWASYI Sena Cilagwasya Kucita Zisobano Zikkomanisya Pele Izibikka Buumi Muntenda?\nZISI ALIMWI ABANTU Kuswaya ku Kazakhstan\nSENA CAKALENGWA BUYA? Mbozipangidwe Zipapa zya Nkumba-nkumba Zyamulwizi\nNkaambo Nzi Ncomutaunkili Kunkondo?\nMabala Amusale naa muyanda kukkopa zyakamwaigwa SINSIMUKA! No. 5 2017 | Ciindi Nokwacitika Ntenda—Nzila Zikonzya Kugwasya Kufwutula Bantu\nNo. 5 2017 | Ciindi Nokwacitika Ntenda—Nzila Zikonzya Kugwasya Kufwutula Bantu\nSINSIMUKA! No. 5 2017 | Ciindi Nokwacitika Ntenda—Nzila Zikonzya Kugwasya Kufwutula Bantu


Mulindi Wantolongo Wakayiisigwa Kasimpe aPawulu aSila | Zyiiyo Zyabana Zizwa muBbayibbele\nKuFilipi, kwakali umwi musimbi muzike wakali adimoni. Musimbi ooyo wakali kubelesegwa adimoni lyakusonda alimwi mbaakali kubelekela bakali kujana mali nyingi kwiinda muli nguwe. Kwamazuba miingi, wakali kutobela Pawulu aSila, nibakasika kuFilipi. Dimoni eelyo lyakapa kuti awompolole kati: “Aba bantu mbazike ba-Leza, Sijulu lyamajulu.” Kumamanino, Pawulu wakabuzya dimoni eelyo kuti: ‘Muzina lyaJesu kozwa mulinguwe!’ Mpawo dimoni lyakazwa kumisimbi ooyo.\nMbaakali kubelekela musimbi ooyo, bakanyema nibakabona kuti tabachijani mali kwiinda mulinguwe. Bakatola Pawulu aSila kubabetesi akubuzya babetesi kuti: ‘Bantu aba balikutyola mulawu akunyongania muunzi woonse!’ Babetesi bakalayilila kuti Pawulu aSila bawumwe akuti babikkwe muntolongo. Mulindi wantolongo wakababikka muntolongo yamukati yakali amudima uuyoosya alimwi wakabaangilila zisamu zibili zilemu.\nBamwi basungwa bakali kuswiilila chiindi Pawulu aSila nibakali kwiimba kabatembawula Jehova. Akati kamansiku, kwakaba muzuzumo wanyika mupati wakazungania ntolongo kuzwa aansi kusika kujulu. Milyango yantolongo yakajulika alimwi nkentani zyabasungwa zyakaangunuka. Mulindi wantolongo wakachijaana kaya kuntolongo alimwi wakajana milyango ilijulidwe. Kayeeya kuti basungwa boonse bachija, wakabweza panga kuti alijaye.\nKuchiindi nchicheecho, Pawulu wakoompolola kati: ‘Utalichisi pe! Mputuli!’ Mulindi wantolongo wakachijaana akuyoofugamina Pawulu aSila. Wakabuzya kuti: “Ino ndicitenzi kuti ndifutulwe?” Bakamubuzya kuti: ‘Iwe abamung’anda yako mweelede kusyoma muli Jesu.’ Kuzwa waawo, Pawulu aSila bakamuyiisya makani ali atala aJehova, mpawo mulindi wantolongo abamumpuli yakwe boonse bakabbabbatizigwa.\n“Bayoomujata amaanza aabo, bamupenzye, bamwaabe kuzikombelo akumatolongo, bamusisya kubami akubeendelezi nkaambo kazina lyangu. Kuyooba bukamboni kulindinywe.”—Luka 21:12, 13\nMibuzyo: Nkamboonzi Pawulu aSila nibakabikkwa muntolongo?\nMulindi wantolongo wakakayiya biyeni kasimpe?


Jesu Walekelela Zibi zya Mukaintu Muvwuule | Buumi bwa Jesu\nMUKAINTU SIZIBI WANANIKA JESU MAFWUTA KUMAULU\nKULEKELELA ZIBI KWAPANDULULWA KWIINDA MUKUBELESYA CIKOZYANYO CASIKUKWELETA\nKweelana amboibede myoyo yabo, bantu baliindene mbobacita nobamvwa nzyaamba alimwi akubona nzyacita Jesu. Eeci calibonya kuŋanda imwi mu Galilaya. Imu Farisi wazina lya Simoni waitila Jesu kucakulya, ambweni uyanda kumulangila afwaafwi muntu ooyu uucita milimo eeyi iigambya. Jesu wazumina kuunka, ambweni eeci wacibona kuba coolwe cakubakambaukila aabo baliko, mbubonya mbwaali kucita aziindi zimwi naali kuzumina kwiitilwa kucakulya kuli basimutelo alimwi abasizibi.\nNokuba boobo, Jesu tanaatambulwa camaanza obilo, mbubonya mbuli cilengwa cakutambula beenzu. Mucisi ca Palestine, mumigwagwa imwi kuli lusuko alimwi kulapya ansi cakunga muntu naenda kasamide mpato maulu alapya kunsi alimwi alabija lusuko, aboobo kuli cilengwa cakusanzya mweenzu kumaulu ameenda aatontola. Pele oobu tabusyi mbwaacitilwa Jesu. Alimwi tanaamyontwa pe mbuli mbobavwula kucitwa beenzu. Cilengwa acimbi ncakumutila mafwuta mweenzu kumutwe kacili citondezyo cabulongwe akusamausya beenzu. Acalo eeci tiicacitwa kuli Jesu. Sena mwati watambulwa ncobeni?\nBeenzu boonse ibakkede kutebulu batalika kulya. Nobali mukulya, mukaintu umwi iwataitwa wanjila muŋanda cakaumuumu. Mukaintu ooyu ‘ulizyibidwe mumunzi kuti ngusizibi.’ (Luka 7:37) Bantu boonse batalondokede mbaasizibi, pele mukaintu ooyu kuboneka kuti upona buumi bwakutalilemeka, ambweni muvwuule. Kweelede kuti wakamvwa makani ngaakali kuyiisya Jesu, kubikkilizya akutamba kwakwe kwakuti ‘boonse aabo balemenwa baboole kulinguwe kuti abakatalusye.’ (Matayo 11:28, 29) Kuboneka kuti akaambo kakukulwaizyigwa amajwi alimwi amilimo ya Jesu, waboola kuzyikumubona.\nWaboola kusyule lya Jesu kutebulu akufwugama kumaulu aakwe. Misozi yakwe yeenda akulokela amaulu aa Jesu, mpoonya waipukuta amasusu aakwe. Waamyonta maulu aa Jesu akwaananika mafwuta aanunkilila ngaaletelezya. Simoni walanga cakutakkomana akutalika kulyaambauzya mumoyo wakwe kuti: “Ikuti muntu ooyu naali musinsimi naazyiba kuti nguni alimwi ambwabede mukaintu ooyu uumuguma, ikuti ngusizibi.”—Luka 7:39.\nAkaambo kakuzyiba ncayeeya Simoni, Jesu wamwaambila kuti: “Simoni, kuli nceyanda kukwaambila.” Simoni wati: “Omwiiyi, kondaambila!” Mpoonya Jesu waamba kuti: “Kwakali bantu bobilo bakakweletede mali kumuntu umwi; umwi wakakweletede madinari aali 500, pele umwi aali 50. Nibakabula cintu cakubbadela cikwelete eeco, boonse bobilo wakabalekelela amoyo woonse. Aboobo nguni akati kabo uuyoomuyanda kapati?” Ambweni katabikkilide amaano, Simoni wavwiila kuti: “Ndasyoma ngooyo ngwaakalekelela mali manji.”—Luka 7:40-43.\nJesu wati mbombubo. Kumane kalangide mukaintu ooyu, waambila Simoni kuti “Sena wamubona mukaintu ooyu? Ndanjila muŋanda yako pele tonoondipa maanzi aakusamba kumaulu aangu. Pele mukaintu ooyu watesya maulu aangu amisozi yakwe akwaapukuta amasusu aakwe. Yebo tonoondimyonta pe, pele mukaintu ooyu kuzwa ciindi ncaanjila tanaaleka kumyonta maulu aangu. Yebo tonoondinanika mafwuta kumutwe, pele mukaintu ooyu wandinanika kumaulu mafwuta aanunkilila.” Jesu wabona kuti mukaintu ooyu wapa bumboni bwakuti weempwa kuzwa ansi amoyo akuleka buumi bwakwe bwakutalilemeka. Aboobo Jesu wamanizya amajwi aakuti: “Ndikwaambila kuti zibi zyakwe zyalekelelwa nokuba kuti nzinji, nkaambo watondezya luyando lupati. Pele ooyo uulekelelwa kusyoonto utondezya luyando lusyoonto.”—Luka 7:44-47.\nAawa Jesu tazumizyi buvwuule pe. Pele utondezya kuti ulabafwida lubomba akubeengelela bantu ibacita zibi zipati pele ibatondezya kuti beempwa akujokela kuli Kristo kuti abakatalusye. Eelo kaka mukaintu ooyu walimvwa kwaanguluka ciindi Jesu naamba kuti: “Zibi zyako zyalekelelwa. . . . Lusyomo lwako lwakufwutula; koya muluumuno.”—Luka 7:48, 50.\nIno Jesu watambulwa buti kuli simeenzu wakwe, Simoni?\nIno nkaambo nzi mukaintu umwi wamumunzi ncaaboola kuzyikubona Jesu?\nNcikozyanyo nzi Jesu ncaapa, alimwi ino wacibelesya kupandulula nzi?


Matalikilo 48 IBBAIB63 - Lino kusule lyayaaya Josefa - Bible Search\nMatalikilo 47 Matalikilo 49\nJakobo mbwaakalongezya bana ba-Josefa\n1Lino kusule lyayaaya Josefa wakaambilwa kuti, Sa tobwene kuti uso waciswa? Mpawo wakatolelela bana bakwe bobile Manase a-Efrai mu. 2Elyo Jakobo wakalwiidwa kuti, Langa! Mwanaako Josefa wasika kuzookubona. Amvwe obo, Israyeli wakaliyumya-yumya, wanongomana abule. 3-Nkabela Jakobo wakaambila Josefa kuti, Leza Singuzuzyoonse wakalibonya kulindime ku-Luzi munyika ya-Kanana, wandilongezya, 4-wandaambila kuti, Ncobeni njookuzyazya loko, ube banji; njoocita kuti ube misyobo misyobo yabantu, alimwi nyika eyi njooipa lunyungu lwako, kuti lwiivube lyoonse alyoonse. 5-Lino aba bana bako bobile mbowakazyala munyika ya-Egepita, nkentanasika kulinduwe okuno ku-Egepita, mbibangu, Efraimu a-Manase mbibangu mbubonya mbuli Rubeni aSimeoni. 6Alunyungu lwako ndoyoozyala musule lyabo ndolwako. Bayooulikwa mbuli mazina aabakulana babo. 7-Nkaambo ciindi eco nindakazwa ku-Padani, ndakafwidwa Rakele munyika ya-Kanana, nitwakacili munzila, nikwakacisyeede kasinzo kusika ku-Efrata, nkabela ndakamuzika nkukonya oko munzila yakuya ku-Efrata (ngonguwo Betelehemu).\n8Elyo Israyeli naakabona bana ba-Josefa, wakabuzya kuti, Ino mbani aba? 9-Nkabela Josefa wakavwiila wisi kuti, Mbombabo bana bangu Leza mbaakandipa okuno. Wakati, Wence balete kulindime, mbalongezye. 10-Nkabela meso aa-Israyeli akali agubi nkaambo kakucembaala, katakonzya kubona. Elyo Josefa wakabaswenya afwiifwi, nkabela wakabamyonta, wabakumbata. 11-Mpawo Israyeli wakaambila Josefa kuti, Teendakali kuyeeya kubona busyu bwako, pele Leza wandibonya alunyungu lwako. 12Lino Josefa wakabagwisya kumazwi aakwe, walikotamika ansi cakuvundama. 13Nkabela Josefa wakabeenzya boonse bobile, Efraimu mujanza lyakwe lyalulyo kuya kucimwensi cakwe ca-Israyeli, a-Manase mujanza lyakwe lyacimwensi kuya kululyo lwa-Israyeli, wabaswenya afwiifwi kulinguwe. 14Mpawo Israyeli wakatandabika ijanza lyakwe lyalulyo, wajata amutwe wa-Efraimu, ngonguwe mwanike, alyalo ijanza lyakwe lyacimwensi wakalijatya amutwe wa-Manase, aboobo wakapinganya maanza aakwe, nkaambo Manase kali mutaanzi, 15-Lino wakalongezya Josefa, wati,\nLeza ngubakabelekela bamataata Abrahamu a-Izaka,\nLeza iwakandeembela kuzwa kubwanike bwangu akusikila sunu,\n16-Angelo iwakandivuna kububi boonse, alongezye balombe,\nKuti izina lyangu azina lyamatata Abrahamu a-Izaka likalilile mulimbabo,\nBavulisye mukati kanyika.\n17-Lino Josefa naakabona kuti wisi wabika ijanza lyakwe lyalulyo amutwe wa-Efraimu, wakabijilwa, nkabela wakajata ijanza lyawisi kuti aligwisye amutwe wa-Efraimu akulitola amutwe wa-Manase, 18Josefa wakaambila wisi kuti, Takuli boobo, taata, Oyu ngumupati; bika ijanza lyako lyalulyo amutwe wakwe. 19-Pele wisi wakakaka, wati, Ndizi, mwanaangu. Ndizi. Alakwe uyooba musyobo, alakwe uyooba mupati, nekubaboobo mwanike wakwe uyooba mupati kwiinda nguwe, abazukulu bakwe bayooba misyobo minji. 20-Lino wakabalongezya buzuba obo mbubonya, wati, Ba-Israyeli bayoolongezya muzina lyako. Bayooamba kuti, Leza akucite kuti ube mbubonya mbuli Efraimu ambuli Manase. Nkabela wakabika Efraimu kunembo lya-Manase. 21-Lino Israyeli wakaambila Josefa kuti, Bona! Mebo ndaamba kufwa. Pele Leza uyooba anywebo, uyoomupilusya kunyika yabamausowanu. 22-Alimwi ndapa nduwe caabilo ncimwi kwiinda bananyokwe; ncencico ncindakanyanzya ba-Amori apanga lyangu abuta bwangu.


Kulonga 19 IBBAIB63 - Mumwezi watatu, bana ba-Israyeli - Bible Search\nKulonga 18 Kulonga 20\nJehova mbwaakalibonya ku-Sinai\n1Mumwezi watatu, bana ba-Israyeli kabazwide munyika ya-Egepita, mubuzuba obo mbubonya bakasika kunkanda ya-Sinai. 2Elyo nebakazwa ku-Refidimu bakasika kunkanda ya-Sinai, akuyaka zilao zyabo oko kunkanda. Nkabela bantu bakakala-kala kunembo lyacilundu. 3-Lino Musa wakatanta nkwaakabede Leza, Jehova wakamwiita kuzwa kucilundu, wati, Mbuboobu mboelede kwaambila luzubo lwa-Jakobo akulwiida luzubo lwa-Israyeli. 4-Mulibwene ncindakacitila ba-Egepita, ambundakamunyampula amababa aamusika akumuleta kulindime. 5-Lino ncobeni, na mwazumina kuswiilila ijwi lyangu akubamba cizuminano cangu, muyeeyandika mumeso aangu kwiinda bamasi boonse; nkaambo nyika yoonse njiyangu. 6-Muyoondibeda cisi cabapaizi, musyobo uusalalisya. Ngaayo majwi ngoelede kwaambila bana ba-Israyeli,\n7Mpawo Musa wakaakwiita bapati babantu, wabaambila majwi aya oonse Jehova ngaakamulailila. 8-Nkabela bantu boonse bakavuwa camoyo womwe kuti, Coonse buyo Jehova ncaamba tulacicita. Elyo Musa wakapilusizya Jehova majwi aabantu. 9-Nkabela Jehova wakaambila Musa kuti, Bona! Ndeza kulindinywe mujoba idemu, kuti bantu bateelele nenambaula ayebo, kuti bakusyome lyoonse.\nLino Musa wakaambila Jehova majwi aabantu. 10-Nkabela Jehova wakaambila Musa kuti, Koya kubantu, ubasalazye sunu ajunza, Basanzye zyakusama zyabo, 11-balibambile buzuba bwatatu, nkaambo mubuzuba bwatatu Jehova uyooseluka acilundu ca-Sinai mumeso aabantu boonse. 12-Lino uleelede kubikila bantu migaano koonse koonse akubaambila kuti, Amucenjele kuti mutatanti mucilundu nekuba kusika akumugaano waco. Kufumbwa uulyata acilundu ncobeni ulafwa. 13Takooyooumwa ajanza pe, uyoofuswa mabwe nanka kuyaswa mivwi. Naba munyama naba muntu, takooyoopona pe. Mweembo waakulila ciindi cilamfu, baboole kucilundu. 14Elyo Musa wakaseluka kuzwa kucilundu, wasalazya bantu; nkabela bakasanzya zyakusama zyabo. 15-Wakaambila bantu kuti, Amulibambile buzuba bwatatu. Kutabi uuguma mwanakazi.\n16-Lino nebwakaca buzuba bwatatu kwakaba mizumo amalabi ajoba idemu atala acilundu, alimwi kwakamvwigwa mweembo wabukali, mane bantu boonse bamuzilao bakakankama. 17-Elyo Musa wakaita bantu kuti bazwe muzilao kuzooswanaana a-Leza, nkabela bakaima munsi acilundu. 18-Lino cilundu coonse ca-Sinai cakali kuuntumuka busi, nkaambo Jehova wakaselukila mpawo mumulilo. Busi bwaco bwakali kulundumuka mbuli busi bwaceengelo, acilundu coonse cakali kukankama loko. 19-Lino ijwi lyamweembo nelyakali kuya bukomenesya, Musa wakatalika kwaamba, alakwe Leza wakamuvwiila akudilima. 20Jehova wakaselukila acilundu ca-Sinai atala lyacilundu, elyo Jehova wakaita Musa kuti atante atala lyacilundu, nkabela Musa wakatanta. 21-Lino Jehova wakaambila Musa kuti, Seluka, ubacenjezye bantu, ambweni inga balalisinikizya kwaandula inzila yakuzooebela Jehova, aboobo banjibanji akati kabo balafwa. 22-Abalo bapaizi baswenenena kuli-Jehova abalisalazye, kuti Jehova ataboonzomokeli. 23Nkabela Musa wakaambila Jehova kuti, Bantu tabakonzyi kutanta ano acilundu ca-Sinai, pe, nkaambo wakatulailila kuti, Amubikile cilundu migaano, citondwe. 24Jehova wakamwaambila kuti, Koya, seluka, ukatante yebo a-Aroni. Pele bapaizi abantu boonse bataanduli inzila yakutanta kuli-Jehova pe, kuti ataboonzomokeli. 25Mpawo Musa wakaseluka, waakwaambila bantu.


Kulonga 24 IBBAIB63 - Lino wakaambila Musa kuti, - Bible Search\nKulonga 23 Kulonga 25\nMusa abapati mbubakatanta cilundu ca-Leza\n1-Lino wakaambila Musa kuti, Amutante nkwabede Jehova, yebo a-Aroni a-Nadabu a-Abihu abapati ba-Israyeli bali makumi aali musanu aabili, mukombe kulaale. 2Musa alike nguelede kuswena afwaafwi kuli-Jehova. Bamwi batasweni afwiifwi pe, abalo bantu tabeelede kumusindikila.\n3Mpawo Musa wakaakulwiida bantu majwi oonse aa-Jehova, ambeta zyoonse, nkabela bantu boonse bakavuwa ajwi lyomwe, bati, Makani oonse Jehova ngaamba tulaacita. 4-Lino Musa wakalemba majwi oonse aa-Jehova. Nkabela nebwakaca, wakafumina kuyooyaka cipaililo munsi acilundu, amisumpululu iili ikumi aibili mbubonya mbuli mweelwe wamisyobo yabana ba-Israyeli. 5Lino wakatuma bamwi balombe babana ba-Israyeli kuyoopaizya zipaizyo, nkabela bakatuulila Jehova iŋombe, zibe zipaizyo azituuzyo zyakutontozya. 6-Lino cisela cabulowa, Musa wakacibweza akucibika mumutiba, acimwi cisela wakacisansaila acipaililo. 7Mpawo wakabweza ibbuku lyacizuminano akulibala mumatwi aabantu, Nkabela bakaamba kuti, Coonse Jehova ncaamba, tulacicita, tulaswiilila. 8-Elyo Musa wakabweza bulowa, wabusansaila abantu, wati, Amubone! Mboobu bulowa bwacizuminano Jehova ncatangene anywebo mbuli majwi aya oonse.\n9Mpawo Musa a-Aroni, Nadabu a-Abihu, abapati bali makumi aali musanu aabili babana ba-Israyeli, bakatanta, 10-nkabela bakabona Leza wa-Israyeli. Kunsi lyamaulu aakwe kwakabonwa mbuli cibuye camabwe casafiri, cisalala mbuli kujulu kwini. 11-Takwakabika maanza aakwe kubapati abo baba-Israyeli pe. Bakabona Leza, alimwi bakaiya akunywa.\n12-Mpawo Jehova wakaambila Musa kuti, Tanta kulindime kucilundu, nkakupe zilembelo zyamabwe, amulao amilazyo njendembede kukubaiisya. 13-Elyo Musa wakanyamuka a-Joshua similimo wakwe, nkabela Musa wakatanta kucilundu kuli-Leza. 14Wakaambila bapati kuti, Amutulindile okuno mane tuboole kulindinywe. Amubone! Aroni a-Huri mpobali; uujisi makani aatole kulimbabo.\n15-Mpawo Musa wakatanta acilundu, nkabela ijoba lyakavumba cilundu. 16-Bulemu bwa-Jehova bwakalikede acilundu ca-Sinai, ajoba lyakalicivumbide mazuba aali musanu abumwi, elyo mubuzuba bwamusanu aabili wakaita Musa mujoba. 17-Nkabela bulemu bwa-Jehova atala acilundu bwakaboneka mumeso aabana ba-Israyeli mbuli mulilo uuyakisya. 18-Elyo Musa wakanjila mujoba. Wakatanta acilundu, nkabela Musa wakakala awo acilundu mazuba aali makumi one isikati amasiku.


“Kuli Leza Zintu Zyoonse Zilakonzyeka” | Ba Natela Grigoriadis\nBa Natela Grigoriadis\nBUUMI BWABO MUBUFWAAFWI Nobakabbapatizyigwa buyo, ba Natela bakabelesya luzyibo lwabo alimwi abantu mbobakazyi mbwaanga bakali basikusambala zintu, ikugwasyilizya mulimo wakupulinta cakusisikizya.\nLYAMISWAANGANO yesu kumamanino aamyaka yamuma 1980, sikweendelezya Ciiyo ca Ngazi Yamulindizi alikke nguwakali kuba akkopi yamagazini, alimwi kanji-kanji yakali yakulembwa aamaanza. Ndakabandika aba Genadi Gudadze, umwi wabaalu, akupa muzeezo wakuti tusole kutalika kulipulintila mamagazini eesu.\nKuzikusika aciindi eeci, bakwesu bakali kubelesya muncini uukkopolola uutegwa mimeograph kukkopa mabbuku masyoonto. Kutegwa kabasimba mamagazini lyoonse, bakeelede kuba aamuncini ooyu uuli kabotu, sikutaipa uucibwene, muncini wakusimbila wiitwa kuti typewriter, alimwi abusena kwakujana mapepa aakubelesya lyoonse. Nokuba boobo, zibelesyo zyoonse zyakubelesya mukusimba naaba mapepa, zyakalilembesyedwe kumfwulumende alimwi zyakali kweendelezyegwa munzila yaalubazu kapati.\nNdakajana muncini wiitwa kuti typewriter, kwiinda mukugwasyigwa amweenzuma ngotwakali kubeleka limwi walo iwakali kukonzya kuba amincini eeyi yakasoogwa iyatakacili kweendelezyegwa aamfwulumende. Musyoonto wangu musimbi wakalicizyi kutaipa aboobo wakali kukonzya kutugwasya. Bakwesu bakapanga muncini mupya wakubelesya kukkopolola uutegwa mimeograph alimwi bakajana busena bwakuula mapepa. Zintu zyoonse zyakatalika kweenda buyo kabotu, aboobo tiilyakalampa magazini yesu yakusaanguna ya Ngazi Yamulindizi yakamwaigwa mumwaambo waci Georgian.\nPele kwakaba buyumuyumu abumbi bupya. Bumwi buzuba, ba Genadi bakandaambila kuti: “Tweelede kujana busena bumbi bwakuula mapepa.” Bakabona mabbokesi aamapepa kuofesi iyakali kweendelezyegwa aamfwulumende pele tiibakali kukonzya kuula balo nkaambo bakali kulangililwa aabamapulisa. Ino twakali kuyakwaawula buti? Cakwiinduluka-induluka ndakaamba kuti: “Tacikonzyeki!” Kumane ba Genadi bakaingula boobu cakusinizya: “Kamuleka kwaamba kuti ‘tacikonzyeki.’ ‘Kuli Leza zintu zyoonse zilakonzyeka’!”—Mt. 19:26.\nNdakazumanana kwaayeeya majwi aaya pele kumwi kandiyoowede ciindi nondakali kuunka kuofesi yamfwulumende buzuba bwakatobela. Jehova wakandisololela kuli sikutaipa iwakali kabotu, iwakalisungwide kwaambila kumupati-pati wabo kulomba kwangu. Alimwi wakali mulumi wakwe! Tiilyakalampa ndakatalika kuula mapepa kuofesi eeyi, alimwi kuzwa buzuba oobo kunyina notwakaba apenzi lyakubula mapepa.


Kuyuminina Muzinyonyoono: Kukwabilila Mpulungwido zya Muya Wamuntu Print\nKuyuminina Muzinyonyoono: Kukwabilila Mpulungwido zya Muya Wamuntu\nCamana ciindi bana bokwesu. Cibi cilamanukizya nobantu. Ncinyonyoono kuzyibila kucita zintu zibyaabi! Lino, kwiinda kaindi, ncintu ciyandikisya kukwabilila kufumbwa mpokonzya kunjililwa muya wako omuntu, aawo Saatani mpakunjilila akukuteya kuti ucegwe mukakole kakucita milandu.\nCinyonyoono cilamanukizya. Kunyina makani kutinaa ncintu cibyaabi cili buti: inga kacinooli mbuli kunyemanyema, kuvwiya,kuyandisya kunywa akuliyasaula misamu iikola, kuyeeyela mizeezo iisofweede,kuliyanda, kunywa bukoko amisamu iikola, kulangilizya zifwanikiso azipekupekuzitondezya mantanda, kulyoomba, nokuba cintu acimwi cili coonse. Zyoonse eezyonzintu zyizyibizya muntu kucita cibi.\nIlikke nzila kuli umwi umwi akati kesu yakwiingula zintu eezyo,ijanwa buyo mu Mufutuli wesu Yahushua. Omwe-omwe wesu uleelede kulivwiililambobweenda buumi bwakwe kumwami Yahuwah. Mboobu mbwaapandulula Mangwalo;apandulula kuti, “Nokuba kuti aaba balombwana, Noah, Daniele, a Joobo, nibalikomunyika, balo inga bakonzya buyo kuvwuna maumi aabo kwiinda mubululami bwabo,mbwaamba Simalelo Mwami Yahuwah.”(Kobala Ezekiya 14:14.) Lino kujala ŋanda yakazekelo mbokulaafwi kusika, omweomwe wesu weelede kulisinsa akulilingula mumoyo wakwe kufumbwa cibi ncasisideakulilekelela zibi zyoonse ku Mufutuli wesu Yahushua.\nLuunyaunya—lwa koonanaakulalika, kuyandisya kulyaalya, misamu iikola, nokuba cili coonsecisofwaazya muntu — oobo mbusa bwa madaimona bulibonya kwiinda mumibili yabantu.Ilikke buyo nzila Saatani njanga woongelezya muya wamuntu, njakumunjilamumubili munzila zyosanwe eezyo akumusungilizya kuti alimvwe boobo. Eezyo nzilazyeelede kugatelwa anguzu ncobeni cakutasobanina. Kulya zintu zisalala, buumibwakuliimya, koona ŋonzi zyakulyoonenena, zyoonse eezyo zyibelekela antoomwekuti zikwabilile akuyumyayumya mbwalimvwa muntu munzila zyosanwe eezyo.\nSaatani woongelezyamuntu kwiinda munzila zyosanwe eezyo, pele uteya muntu kwiinda mumizeezoyakwe njaliyeeyela. Aabo bayanda kuyoosalazyigwa akulibambila kucingauzyaMufutuli nayooboola mumakumbi, beelede kutonkomana kukwabilila mizeezo yabonkaambo kufumbwa muzeezo ngwayeeya muntu, nguwenya ooyo ngomuzeezo uutondezyambwalimvwa ambwabede muntu ooyo. Alimwieeyo mizeezo antoomwe ambwalimbwide muntu ooyo, nceciimo cakwe ooyo muntu.\nKuya Kujulu kwiinda mucuumbwe, ncintu ciimpeneakwiinda kuti muntu watolwa kujulu kakwiina kufwa muciindi ca Kuboola Kwabili. Boonse aabo bayoowunka Kujulu kakwiina kufwa,beelede kuyoosikila ambaakani imwi mumaumi aabo mpobatacikonzyi kuzunda nokubakulwana lwabo balikke. Kunyina makani pe kuti naa 95% ciimo camuntu nokuba 5%ciimo cakwe kuti cakakokololwa kuzwa kubazyali bakwe mukuyandisya kucita cibi.Alikke Mufutuli Yahushua nguukonzya kufutula muntu ooyo. Muntu ulaa ciimo 95%cakuyandisya zisofweede inga kacikonzyeka kufutulwa kufumbwa buyo kuti walyaabazyoonse mubuumo bwakwe ku Mufutuli. Muntu wakakomezyelwa mubusena bukwabilidwe,kakomezyegwa abazyali balemekezya Mwami Yahuwah, alimwi kalaa ciimo cili buyo5% cakuyandisya kucita zibi, ulakonzya kusweeka kufumbwa buyo kuti kayeeya kutiinga wazunda cibi munguzu zyakwe akukaka kulyaaba buumi bwakwe kuli Yahushua.\nMalailile aakuyaamina ku Mwami Yahuwah, inga aba mayandisi kuli ndiswe kuti twaaswiilila akwaateelela. Yebo kosyoma muli Yahuwah lyoonse. Kobaa lusyomo lutazungaani muli Nguwe nkaambo kabumboni bwa luyando anguzu Zyakwe. Kunyina muntu uutambikizya maboko aakwe mulusyomo ku Mufutuli, pele ngweenya ooyo ulakumbatilwa mumaanza aatamani, alimwi walo uloongelezyegwa akulongezyegwa.”\n(Ellen White, Lugwalo 17, Muzaki Maziba 14, 1903.)\nBantubanjaanji balaa mubuzyo wakuti, “Mbubuti Ime mbwenga ndyalaaba buumi bwangu kuliYahuwah?”1 Yebo uliyandisyide kuti ulipe cakumaninina kuli Nguwe,pele unyina nguzu zyakulijata, ulimuzike mumakani aakudonaika, alimwi yeboucuungililwa ziyanza zibyaabbi mubuumi bwako bwacinyonyoono. Zyoonse zintunzyosyomya kubambulula, zili mbuli ntambo yamuseenga iibumbuluka. Yebo tokonzyikweendelezya mizeezo yako kabotu, kulilingula mbolimvwide, azintu nzyoyandisya.Nkaambo kakuti yebo ulizyi zyoonse nzyookaalilwa kusyomya akuzuzika mubuumibwako, eeco ncecikutyompya akukubuzya nguzu zyakuti ubaa camba mukulisungulakwako; akukupa kuti yebo uyeeyele kuti Mwami Yahuwah takonzyi kukutambula pe;pele toyelede kubula bulangizi. Yebo ncoyelede kumvwisisya ncakuti, kuli nguzuzipati mukulikanzila kucita cintu cibotu. Eezyo nzyenguzu zyeendelezya ciimocamuntu, nguzu zyakusala, nokuba kukanza kucita cintu cimwi. Zyoonse zintuziyeeme atalaa makanze aakucita cintu ciluleme. Inguzu zyakusala kucita cintu eezyoMwami Yahuwah nzyaakapa kubantu; nzyizyabo kuti balisalile cakucita. Yebotokonzyi kucinca moyo wako, yebo tokonzyi kulipeda lwako zintu zyoonsenzyuuyanda moyo wako ku Mwami Yahuwah. Pele ulakonzya kusalakumubelekela Walo. Yebo ulakonzya kumupa luyando lwako; mpoonya Walo uyoobelekakwiinda mulinduwe kuti atondezye luyando Lwakwe mbuli mbwayanda. Aboobo ciimocako coonse inga catalika kweendelezyegwa a Muuya Uusalala ookwa Yahushua;kufumbwa ncoyanda inga kacinoogeme ali Nguwe, mizeezo yako inikweendelana aNguwe.2\nCimwi cibeela cabuumi cikatazya kapati kubanalumi bamuselawamamanino, ncibeela ca kulijata muzisusi zyanyama. Banalumi bana Kristubanjaanji balizyibide kucenka zifwanikiso azipekupeku zitondezya mantandampoonya akutalika kulyoomba. Cintu ceelede kumvwisyigwa ncakuti, cinyonyoonocitalikila mukulanga aameso. Eelyo mwanalumi nalekela meso aakwe kutialangelange amubili wamukaintu, mizeezo yamwaalumi ooyo amanjezyeezya aakwe,aalo atalika kubeleka mulimo mulinguwe mpeenya aawo. Bamakaintu banakristubalalisamika zyakusama cabunkutwe, pele mulandu uli kumwaalumi ooyo uulekelameso aakwe kuti azwelezwele amubili wamukaintu, nanka kusala kuti atozye mesoaakwe kulubazu lumwi. Eelyo mwaalumi nasungilizya meso aakwe kulangisya cintucimwi, ayalo mizeezo yakwe itozya kucintu eeco ncacenka boobo.\n“Eelyo notuboola ku Mwami Yahuwah akulibatamika kumwikatulilekelela bubisyi azinyonyoono zyesu, Walo wakasyomya kale kuti Walo MwiniLwakwe uyooteelela kulilauka kwesu. Bulemu bwa cuuno Cakwe ncecisyomyo cakutijwi Lyakwe liyoozuzikwa muli ndiswe.\n“… Mupaizi wesu Mupati ulaibaluka majwi Aakwewoonse ngatukulwaizya kuti tusyome. Walo lyoonse ulaibaluka cizuminano Cakwekuli ndiswe.\n“Boonse aabo bamuyandaula, bayoomujana Walo.Boonse aabo bakonkomona, mulyango uyoojulwa kuli mbabo. Kunyina nobati kamvwemajwi aakuti, “ Mwandisabila amuleke kundikatazyi Ime; mulyango wajalwa,kwamana; Ime nsyeyandi kuujula kabili.” Kunyina pe naba omwe uutikaambilwe kuti“ Ime nsyekonzyi kukugwasya yebo pe.” Aabo balombesya cinkwa akataa masiku kutibakasanine bafwide nzala, bayoozwidilila mukulombesya kwabo.”\nNtaamu zyakubweza kuti Uzunde\nKufumbwa mbocibede cintu eeco cilaa kampenda ncoyandisya alimwincosiside mumoyo wako, kuli nzila zyone nzyonga wagaminina kutaaluka kutiucizunde:\nKoompolola Zina Lyakwe Mwami Yahuwah. Kolisakatizya muzisyomyo Zyakwe kuti zilaa nguzuzyakuzunda kufumbwa ntenda njoosikilwa buno buzuba, alimwi kopaila, kosinizyide mumoyo wakokulangila kuti ulatambula bwiinguzi alugwasyo.\nKozumanana akutonkomana, kumutongookela kufumbwa cintu cikucumba mumoyo wako. Kolyaambilila cakuliiba eeco cintu cinicikusyupa mumajwi aako omwini.\nKomulomba Mwami Yahuwah kuti akuzyibye ntenda iizyaakuswena munsilyako, eelyo notalika kwiingaila munsaa ntenda eeyo. Komulomba kuti akwiibalusyekuti upaile akulomba lugwasyo kotaninga sunkwa kunyomenenwa kufumbwa naancinyonyoono nzi ncoyandisya.\nKobaa beenzinyoko bakugwasya kulilingula.\nKusangana mukabunga abantu mbosyoma akumvwana limwi, nokuba kutikali muntu omwe buyo, ooyo ngomumvwana limwi, inga caba cintu cikugwasya kapatimukuzunda cinyonyoono. Banalumi abamakanintu aabo bakutauka mulimo munkamu yaWLC wakumwaya mulumbe mubotu kunyika yoonse, balilyaabide, moyo abuumi bwaboboonse ku Mwami Yahuwah. Pele aswebo, tucili bantu banyama. Aswebo tulalubizyambuli bantu boonse. Aswebo tuciyanda Mufutuli kuti atugwasye.\nBanalumi bankamu ya WLC balizyi kabotu kuti imwi nzila yakuteyabanalumi eeyo Saatani njabelesya, njakuca balombwana bamusela wamamaninokwiinda mukulisofwaazya muzisusi zyanyama. Swebo tulanganya makani aankwelaamoyo uusinizyide ncobeni, alimwi aswebo mbuli bantu boonse tatukwabilidwekuntenda yamasunko aankwela pe, nanka bwaamu amamambe pe, tuli muntendambweenya buyo mbuli bantu boonse mbobali muntenda. Musololi wambunga ya WLCwakatamba banalumi ba WLC kuti bakamantane antoomwe akugwasyanya kulingula umwiaumwi wankamu kuti azumanane kulisalazya mumizeezo yakwe, muzisusi zyanyamaamuzintu zyoonse nzyaalaa busa akuyandisya.\nSwebo twamwaabila lugwalo oolu lutobela ansi aawa, kutali kutituyanda kubbununa nkamu eeyi pe. Pele twamutamba kuti mulubale lugwalo oolukuti cibe cintu cakugwasya akukulwaizya bamwi kuti balibatamike akubomba myoyokuti bayandaule tukamu twakugwasyanya mumakani aakulijata.\nNobayandwa muli Yahushua\nMumazuba aayinda, ooto tusimpe tuli mu Daniele 11, twakatujatila maanu akutuzyibya mbokulaafwi ncobeni kujala ŋanda yakazekelo. Omuyandwa mwanookwesu, tuli munsimunsi kapati aciindi eeco Mufutuli wesu nayanda kwaamba kuti “Ooyo uucilaa tombe, kazumana mutombe lyakwe. Alimwi ooyo uusetekene kazumanana kusetekana.” (Ciyubunuzyo 22:11) Kuzwa eelyo Muya Uusalala naakandijata mumizeezo yangu akundizyibya kuti mamanino alaafwaafwi, moyo wangu uliminidwe nkaambo kacibi cakutalijata muluunyaunya azisusi zyanyama eeco cilebaula banalumi banjaanji mazubaano.\nSwebo tuli banalumi bamusela wamamanio. Saatani uluujisi kwiilingana kulwana ndiswe kwiinda kaindi, kagwitide akujata maanka, alimwi kayandide ncobeni kujaya kwiinda mbwaakakanzide kujaya bantu mumusela wakainda uuli woonse. Mangwalo atuyiisya kuti “mbweenya mbuli muntu mbwayeeya mumoyo wakwe, nkokuti mbwabede ncobeni .” (Tusimpi 23:7) Yahushua wakatucenjezya kale kuti kufumbwa muntu walanga mukaintu akumufwida busa bwa kumunjilauka kucintaanda, ooyo muntu wacita kale mamambe mumoyo wakwe amukaintu ooyo.\nSaatani ulizyi kale zyoonse eezyi alimwi teenkede kulwana banalumi bamusela wamamanino pe. Kunyina muntu wakasima cakuti talwanwi a Saatani pe. Lino kwiinda kaindi, tobanalumi bankamu ya WLC, tuyandika kulisalazya mumyoyo amumibili yesu. Eelyo Achani naakabisya, wakasisa zintu nzyaakabba mucivwuka cakwe. Pele, yoonse bungano ya Isilayeli yakasingwa akupenzyegwa nkaambo kacinyonyoono camuntu omwe. Balombwana bali makumi otatwe abali cisambomwe bakafwa munkondo ntaanzi yakulwana munzi wa Ai. Bamakaintu bali makumi otatwe abali cisambomwe bakacaala mbaamuka mufu, tabakwe mulumi. Maanda aali makumi otatwe acisambomwe, akacaala taakwe wisi wakupa bana zintu nzyobabulide. Zyoonse eezyo nkaambo buyo kacibi cakasisidwe camuntu omwe.\nNobasazima nomuyandwa, swebo twakakamantana canguzu akutalika makanze eesu aakutola mulumbe wakasimpe ookwa Yahuwah kunyika yoonse. Inga caba cintu camanyongwe amause ataambiki kuti eeci cileleko ca Mwami Yahuwah, calesyegwa kuba mulimo wesu nkaambo kacibi akati kesu mu nkamu ya WLC. Swebo tuyandika kubelesya kufumbwa cilwanyo ncotukonzya kukwempa eeco cili munsi lyesu kuti tulwane nkondo eeyi yakuyandisya luunyaunya amamambe. Swebo toonse tulaa Mufutuli ooko nkotunga twatijila akuyooyubila. Walo wakatusyomezya kale kuti ndolugwasyo lwesu muciindi notubulide nguzu. Nokuba boobo, aswebo tulalilingula akulisyamba kala akulilesya kucita zitondwa eezyi. Aswebo tuli bantu bazyibide kucita zintu zyamusyobo ooyu mbuli bantu boonse nkaambo tucikkala ansi aano.\nCinyonyoono ncintu cikola, cimanukizya akuzilula mizeezo, alimwi kulyoomba akulangilizya zifwanikiso azipekupeku zitondezya mantanda azitondwa ziindene, eezyo nzyezimwi akataa zintu zikatazyide muntu citaambiki kuti azilwane akuzwidilila kuzunda. Cimwi cintu cakatondezya kuti inga cagwasya muntu uuzyibide kucita kufumbwa cibi, ncakusangana mukabunga aako kamugwasyilila akumukulwaizya munkondo njalwana zisusi zyanyama yamubili wakwe.\nIme ndalombozya kuti, mukukwabilila kabunga kasyoonto aaka, swebo tulilangaule akulizulazula mulicesu umwi awumwi. Eeyi ninkondo yakulwanina muya wamuntu omwe-omwe akati kesu, aboobo swebo tweelede kubelesya kufumbwa nzila njotukonzya kulwana nkondo eeyi. Swebo tuyanda cileleko ca Mwami Yahuwah, banabokwesu. Tweelede kupaililana. Ime ndalomba kuti umwi umwi mwaalumi uukutauka mulimo antoomwe a nkamu ya WLC, asangane kugwasyilila akulingulana abanabokwabo basazima, mukulyaaba buumi bwakwe mvwiki yomwe yomwe, katwaambilana zintu zyakupaililana kuti:\nKwiinda muluzyalo lwa Mwami Yahuwah, amulusyomo muli Yahushua, Ime ndakonzya kulilingula akuzwidilila kulisalazya mumvwiki eeyi.\nTunootuminana cikonkezyo eeci lyoonse mubuzuba butaanzi yainda Nsabata, muli bwa 2nd, 9th, 16th, abwa 23rd butobezya mwezi uubonwa ameso. Ime ndilomba Mweenima Q kuti abe nguuyendelezya milumbe munkamu. Mumazuba amwi aasalidwe, tunootumina muluwo cikonkezyo eeci cilaatala ku Musazima Q. Musazima Q unoola mazuba obile aakulemba mulongo wabaabo bakaalilwa kukoma nkondo alimwi balomba mipailo iigaminina cintu cibakatazya. Awalo unoosanganya zina lyakwe kuti kaciyandika. Nkaambo kakuti aaya makani aakatazyide ncobeni kuli ndiswe tomusela wabaalumi wamamanino, kuti umwi wesu taayingula, Ime ndalomba Musazima Q kuti alembe kuti ooyo wakaalilwa akumusanganya akataa baabo balomba mipailo.\nEeci tacili cintu cakutunusya akugunya muntu pe, alimwi kunyina nocinga canyonganya kusangana munkamu ya WLC. Ooyu mulimo buyo wakugwasyilila banabokwesu aabo banjomba akukakatila kulisalazya. Ime ndalombozya kuti ooyu mulimo uzumanane kusikila ikajalwe ŋanda yakazekelo. Saatani ulwanina miya yesu mbuli munyama uyanda kukuluma akukukwamauna, aboobo tweelede kwiimikizyanya banabokwesu mumipailo.\nOoyu mulimo ncobeni wamoyo woonse, nobayandwa. Cinyonyoono cakuyandisya zitondwa, mantanda, nzimwi zinjaanji kutali buyo kulyoomba, kulangilizya zipekupeku azifwanikiso zyamantanda. Meso, nzyempulungwido zyamuya wamuntu, aboobo, zyeelede kukwabililwa ciindi coonse. Lyoonse kuyandika kucengulula meso akulanga kumbi kuti mukaintu uutasamide cakulilemeka wainda kumbele lyako. Eeco ncecintu cikonzya kukwabilila mizeezo yesu. Swebo tatweelede kusamununa mukaintu mumizeezo yesu akumulanga amubili kalaa cinswe. Mulimo wesu nobasazima, wakugatela mpulungwido zya miya yesu akulesya meso eesu nokuba mizeezo yesu kuti yiingaile ooku akooku nkaambo eeco ncecisolweda kuti ubule nguzu akunjomba mukulyoomba nokuba kulanga zifwanikiso azipekupeku zitondwa.\nMbuli babelesi antoomwe a nkamu ya WLC, swebo twakabunganya mbunga yesu yakugwasyana kulilingula. Tuli kabunga ka banabokwabo mu Mwami, aabo bapailila akuyumyayumya mweenzinyina umwi awumwi akati kesu. Kuti umwi akati kesu walinontola akuwa ansi nokuba kudadalika, swebo tulizyi kuti tulijisi wakutwiiminina munsi lya Taata wesu. (Langa 1 Johane 2:1) Alimwi tulizyi kuti tulakonzya kupegwa lugwasyo akumvwidwa kaambo mukulilauka kwesu kakwiina kuyoowa kuzulwa, kusinswa nanka kubetekwa.\nUtasowi ciindi Mwanookwesu ooyandika, Yamana nyika eeyi.\nAmucicenjelele Kapati Cinyonyoono\nNobeenima anobacizyi, mamanino alaafwi kapati cakuti tacicilicintu cakusobanina kusowa ciindi kusala lufutuko lwesu. Iswe tweeledekucicenjelela kapati anguzu zyoonse cinyonyoono. Iswe tweelede kulikwabililakufumbwa nzila yakunjilila mubuumi bwamuntu woonse. Mumasunko aabuumi bunombotukkede, yebo kocengulukila ku Mufutuli, mpoonya Walo uyookwiimpulaakukwiimikizya kuti utawidi ansi.\nUtaswiilili sinkondonyoko nkwakusungilizya kutiuleleme kuboola munsimunsi lya Kristu kusikila yebo ulimvwe kabotu akukkalwacamba; kusikila weelele kuboola ku Mwami Yahuwah. Kuti yebo koyanda kulindilakusikila ciindi eeco noyoolibbakamuna akulimvwa kuti uyanda kuboola ku Mwami,yebo kunyina pe nocitikakusikile ciindi eeco pe. Eelyo Saatani natondeka nduwekuti zikobela zyako zicinunka nsu mbuli cibolede, yebo koinduluka kumwaambilacisyomyo ca Mufutuli wako Yahushua, “Ooyo uuboola kuli Ndime, kunyina pe Imenenga ndamutandila anze.” Johane 6:37. Komwaambila sinkondonyoko kuti bulowabwakatika aciciingano bokwa Yahushua bulakusanzya zinyonyoono zyako zyoonse.Mupailo ookwa Davida, awube wako kuti, “Kondisanzya amululwe ime, mpoonyandiyoosalala; kondisanzya ime, nkabela ndasalala akutuba bu kwiinda caanda.”Intembauzyo 51:7.\nNyamuka lino mukwesu, koya kuli Taata wako. Walo uyookucingauzyakocili kulaale. Kufumbwa buyo kuti yebo wataaluka niiba ntaamu yomwe kutozyakuli Nguwe mukweempwa kwako, Walo ulabinda kuzyookukumbata mumaanza Aakweaaluyando luteeli. Matwi Aakwe alijulidwe kuti amvwe kulilauka kwamoyouupengede. Kufumbwa buyo kuti moyo walungumana ku Mwami Yahuwah, Walo ulizyikale makani woonse. Kunyina mupailo uupailwa, nokuba kuti ngwakubbabbalisyakwaambaula, kunyina misyoozi iiloka kumeso, nokuba kuti njakusisikizya, kunyinakuyandisya masimpe kwamyoyo, mukuyandisya Mwami Yahuwah ooko kutazyizyilwe,nokuba kuti moyo kuubulide buti nguzu, pele Muya ookwa Yahuwah ulaunka kuyooswaangana anduwe. Nokubakuti mupailo tuuna pailwa, nanka kuyanda kwamoyo kakutaninga pozomonwakumulomo, luzyalo lwa Kristu lulayaamuka kuyooswaangana aluzyalo oololukutaukila mumoyo wamuntu ooyo.3\n1 Mazina aasetekeneakabikkwa mucibalo eeci mucibaka camazina aamulimo wacuuno.\n2 Ellen G. White, Steps to Christ, p. 47. Mazina aasetekene akabelesyegwa.\n3 Ellen G. White, Christ’s Object Lessons,p. 205. Mazinaaasetekene akabelesyegwa.


Kusinikizyigwa Koonana?—Cibeela 2: Kuleka Kulimvwa Bubi | Bakubusi Balabuzya\nAMUBALE MU Afrikaans Albanian Amharic Arabic Armenian Azerbaijani Brazilian Sign Language Bulgarian Catalan Cebuano Chichewa Chin (Hakha) Chinese (Traditional) Chinese Mandarin (Simplified) Chitonga Croatian Czech Danish Dutch English Estonian Ewe Fijian Finnish French Georgian German Greek Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Mongolian Myanmar Norwegian Nzema Ossetian Pangasinan Papiamento (Curaçao) Polish Portuguese Portuguese (Portugal) Punjabi Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Swahili Swedish Tagalog Tatar Telugu Tetun Dili Thai Tsonga Turkish Turkmen Ukrainian Vietnamese Xhosa Yoruba Zulu\nMbomukonzya kuzunda penzi lyakulipa mulandu\nMbocigwasya kwaambila bamwi mbomulimvwa\nBantu banji bakasinikizyigwa koonana balaansoni kapati kujatikizya cakacitika. Mane buya balakonzya kulimvwa kuti mbabakapa kuti cicitike. Amulange-lange Karen, lino uujisi myaka iili 19, iwakasinikizyigwa koonana naakajisi myaka iili akati ka 6 a 13. Waamba kuti: “Penzi lipati lindijisi nkulipa mulandu. Inga ndilibuzya kuti, ‘Nkaambo nzi ncindakazumina kutundululwa kwaciindi cilamfwu boobu?’”\nIkuti kamulimvwa boobu kujatikizya cakamucitikila, amulange-lange twaambo tutobela:\nBana inga tabanasika aciimo cakutalika koonana. Tabacizyi ancocaamba koonana aboobo tabakonzyi kulisungula koonana. Eeci caamba kuti kutundululwa kwabana tauli mulandu wabana pe.\nBana balabasyoma bapati alimwi tabazizyi nzila zyabucenjezu nzyobabelesya bantu babyaabi, zyalo izikonzya kubikka mwana muntenda. Ibbuku litegwa The Right to Innocence lyaamba kuti: “Bantu bajata bana balicizyi koongelezya, alimwi buya bana tabakonzyi kuzizyiba anzila nzyobabelesya.”\nCiindi natundululwa, mwana ulakonzya kumvwa kabotu limwi wasika mpocimukondelezya. Ikuti eeci cakamucitikila, amuzyibe kuti mboucita mubili kuti wajatwa munzila imwi. Tacaambi kuti mwakazumina buya kuti mutundululwe naa kuti mujisi mulandu uuli woonse.\nMuzeezo: Amweezeezye mwana ngomuzyi uujisi myaka njomwakajisi ciindi nomwakatundululwa. Amulibuzye kuti, ‘Sena inga calulama kumupa mulandu mwana ooyo ikuti watundululwa?’\nKaren wakakayeeya kaambo aaka kamamanino ciindi naakali kulanganya bana botatwe, umwi wakajisi myaka iitandila ku 6—myaka njaakajisi Karen ciindi naakatalika kutundululwa. Karen waamba kuti, “Ndakabona mbwali muntenda mwana uujisi myaka eeyi—mbondakali muntenda nondakajisi myaka eeyo.”\nMakani aamasimpe: “Muntu wakamujata nguujisi mulandu. Bbaibbele lyaamba kuti: “Bubi bwamubi buyoobalilwa kulinguwe alikke.”—Ezekieli 18:20.\nKubandika amuntu mupati ngomusyoma kujatikizya kutundululwa cilakonzya kumugwasya. Bbaibbele lyaamba kuti: “Mulongwe mwini-mwini ulatondezya luyando ciindi coonse, alimwi ngomunyoko wakazyalilwa kuti akugwasye muziindi zyamapenzi.”—Tusimpi 17:17.\nCakutadooneka, ambweni inga mwalimvwa kabotu kutaamba cakacitika. Andiza kuumuna buyo caba mbuli bwaanda mbomwayaka kutegwa mulikwabilile kukucisigwa. Amubone kuti kuumuna buyo kumukwabilila kukucisigwa pele alimwi kulakonzya kupa kuti mutagwasyigwi.\nKuumuna buyo kumukwabilila kukucisigwa pele alimwi kulakonzya kupa kuti mutagwasyigwi\nMukaintu uucili mwana wazina lya Janet wakajana kuti kubandika kujatikizya kutundululwa kwakamugwasya kapati. Waamba kuti: “Ndakatundululwa nondakajisi myaka misyoonto yakuzyalwa amuntu ngondakazyi alimwi akusyoma, alimwi kwamyaka minji kunyina ngondakaambila. Pele ciindi nondakabaambila bamaama, ndakalimvwa kulemununwa.”\nAyeeya zyakamucitikila, Janet ulamvwisya kaambo bamwi ncobakatazyigwa kwaamba. Waamba kuti: “Makani aakutundululwa makani aausisya nsoni. Pele kweelana azyakandicitikila, kuusa kuboola akaambo kakutaamba takuli kabotu. Mebo cakandigwasya kwaamba mbondilimvwa kakucili ciindi.”\nKutundululwa kulakonzya kumupa kuba amizeezo iitali kabotu—mucikozyanyo, inga mwayeeya kuti mwanyonyooka naa tamujisi mpindu naa muponena buyo kubelesyegwa abantu bamwi mumakani aakoonana. Lino mulijisi ‘ciindi cakupona’ kumizeezo eeyo yakubeja. (Mukambausi 3:3) Ncinzi cikonzya kumugwasya kutegwa mupone?\nAmulibale Bbaibbele. Bbaibbele lijisi mizeezo ya Leza, yalo ‘iijisi nguzu zyakumwaya zintu zyoonse ziyumu nta’—kubikkilizya amizeezo yakubeja iijatikizya mbomulimvwa. (2 Bakorinto 10:4, 5) Mucikozyanyo, amubale akuzinzibala kuyeeya magwalo aaya: Isaya 41:10; Jeremiya 31:3; Malaki 3:16, 17; Luka 12:6, 7; 1 Johane 3:19, 20.\nMupailo. Ciindi nomulimvwa kubula mpindu naa nomulipa mulandu, ‘amuwaale mukuli wanu uuminya mumaanza aa Jehova’ kwiinda mumupailo. (Intembauzyo 55:22) Mulakonzya kugwasyigwa!\nBaalu mumbungano. Aaba baalumi Banakristo baliyiisyidwe kuba “mbuli busena bwakutijila muwo, busena bwakuyusila mvwula mpati yamuwo.” (Isaya 32:2) Balakonzya kumugwasya kuzilanga kabotu zintu alimwi akuti muleke kutyompwa.\nBalongwe bali kabotu. Kamulangilila baalumi abamakaintu bajisi cikozyanyo cibotu mubukkale bwa Bunakristo. Kamulanga mbobeendelezyanya. Mukuya kwaciindi, muyoozyiba kuti tabali boonse bakonzya kutundulula bantu mbobayanda.\nMukaintu uucili mwana wazina lya Tanya waiya ciiyo eeci ciyandika kapati. Kuzwa kubwana, wakali kutundululwa mumakani aakoonana abamaalumi banji. Waamba kuti: “Bamaalumi mbondakali kusyoma mbabakanditundulula.” Pele mukuya kwaciindi, Tanya wakazyiba kuti kuli bamaalumi bajisi luyando lwini-lwini. Ino wazyiba buti oobo?\nNaakatalika kuyanzana abanabukwetene bakajisi cikozyanyo cibotu mubukkale bwa Bunakristo, Tanya wakacinca mbwazilanga zintu. Waamba kuti: “Kweelana ambobakali kucita zintu balumi, ndakabona kuti tabali boonse bamaalumi ibacita zintu cabukali. Balumi bakali kubakwabilila bakaintu babo, alimwi oobu mbwayanda Leza.” *—Baefeso 5:28, 29.\n^ munc. 27 Ikuti mujisi penzi mbuli lyakutyompwa kapati, kutayanda kulya, kulicisa nobeni, kuciindizya kubelesya misamu iikola, kutoona kabotu, mizeezo yakulijaya, inga cainda kubota kulomba lugwasyo kubasilisi basyaazibwene.\nKuliyumya Ciindi Nokwacitika Ntenda Luumuno alimwi alukkomano Bakubusi Balabuzya Bakubusi\nZintu zyotatwe zilakonzya kumugwasya kutegwa mutasinikizyigwi koonana.


Makani aamu Bbaibbele: Ikaambo Davida Nceelede Kuccijila - Kkeyala yaa Intaneti ya Bakamboni ba Jehova\nDAVIDA amane kujaya Golyati, mupati wabasikalumamba wabana Isilayeli wazina lya Abina wamuleta kuli Saulu. Saulu wakkomana kapati akaambo kacintu Davida ncaacita. Wamubikka kuba mupati wabasikalumamba alimwi wamutola kwaakukkala anguwe kuŋanda yakwe yabwami.\nKwiinde mazuba, basikalumamba bajoke kukulwana ba Filisiti, bamakaintu baimba lwiimbo kabati: ‘Saulu wajaya bantu bali zyuulu, pele Davida wajaya makumi aazyuulu.’ Eeci Saulu camupa kuba amunyono nkaambo Davida wainda kupegwa bulemu kwiinda nguwe. Pele walo Jonatani mwana wakwe tanaaba amunyono. Ulamuyanda Davida kapati, awalo Davida ulamuyanda Jonatani. Aboobo aaba bobilo bapangana kuti banakuli balongwe lyoonse.\nDavida ulicizyi kapati kuuma kalumbu, alimwi Saulu ulazyiyanda ziimbo nzyauma. Pele buzuba bumwi Saulu akaambo kamunyono wakwe, cakamupa kucita cintu cuusisya. Davida kauma kalumbu, Saulu wabweza sumo akuliwaala wati: ‘Ndilamuyasilizya Davida kubwaanda!’ Pele Davida walileya sumo, aboobo lyainda. Kwamazuba masyoonto alimwi Saulu wamwiinzya Davida sumo. Aboobo lino Davida wazyiba kuti weelede kucenjela kapati.\nHena ulayeeya cisyomezyo ncaakaamba Saulu? Wakati uya kupa mwana wakwe musimbi kuti akwate muntu ooyo uuya kujaya Golyati. Kumamanino Saulu waambila Davida kuti ulakonzya kukwata Mikala mwana wakwe, pele cakutaanguna weelede kujaya ba Filisiti basikalumamba bali 100. Ma! koyeeya buyo eeco. Saulu usyoma kuti masimpe ba Filisiti balamujaya Davida. Pele tiibamujaya pe, aboobo Saulu wapa mwana wakwe musimbi kuti abe mukaintu wa Davida.\nBuzuba bumwi Saulu waambila Jonatani ababelesi bakwe boonse kuti uyanda kumujaya Davida. Pele Jonatani waambila bausyi kuti: ‘Mutamujayi Davida. Taku cibi ncaakacita kuli ndinywe. Aboobo, zyoonse nzyaakacita zyakali kumugwasya kapati nywebo. Wakabikka buumi bwakwe muntenda kujaya Golyati, eelyo nimwakabona boobo mwakakkomana.’\nSaulu wamvwa caamba mwana wakwe, aboobo wasyomezya kuti tako kumujaya Davida. Davida wajolwa alimwi akutalika kubelekela Saulu mbuli mbwaakali kucita kaindi. Nokuba boobo, buzuba bumwi Davida kauma kalumbu, alimwi Saulu wakamufwusa Davida sumo. Davida wakalileya sumo lyakaile kuyasa kubwaanda. Eeci nciindi catatu! Davida lino wakazyiba kuti ano amunzi taakkalwi.\nNgeena masiku aayo Davida waunka kuŋanda yakwe. Pele Saulu watuma bantu kuti bamujaye. Mikala wazyiba bausyi ncobayanda kucita. Aboobo Mikala wati kumulumi wakwe: ‘Ikuti utazwi masiku aano, cifwumo uya kujaigwa.’ Ngeena masiku aayo Mikala wamuzwisya Davida ampulungwido waccija. Kwamyaka iitandila kuciloba, Davida wali kuyuba mumasena aindenyi-indenyi kutegwa Saulu atamuboni.\n1 Samuyele 18:1-30; 19:1-18.\nNkaambo nzi Saulu ncajisi munyono kuli Davida, pele mbuti walo Jonatani mwana wa Saulu mbwaindenyi abaswaabo?\nNcinzi cakacitika buzuba bumwi Davida kaumina Saulu kalumbu?\nNcinzi Saulu ncaambila Davida kuti acite katanamubweza Mikala kuba mukaintu wakwe, alimwi nkaambo nzi Saulu ncaambila boobo?\nDavida naakali kuumina Saulu kalumbu, ncinzi cakacitika kuciindi catatu kweelana acifwanikiso mbocitondezya?\nMbuti Mikala mbwaakapa kuti Davida afwutuke, alimwi ncinzi Davida nceelede kucita kwamyaka iili ciloba?\nBala 1 Samuyele 18:1-30.\nMbuti cilongwe cabo ciyumu caba Jonatani a Davida mbocitondezya cilongwe cili akati kaba “mbelele zimwi” alimwi a “katanga kaniini”? (1 Sam. 18:1; Joh. 10:16; Lk. 12:32; Zek. 8:23)\nNokuba kuti Jonatani nguwakeelede kuba simulyazina wa Saulu, mbuti 1 Samuyele 18:4 mbwatondezya kulibombya kwa Jonatani kuli yooyo wakasalwa kuba mwami?\nMbuti cikozyanyo ca Saulu mbocitondezya kuti kuba amunyono kulakonzya kutola kulufwu, alimwi ino eeci citucenjezya nzi? (1 Sam. 18:7-9, 25; Jak. 3:14-16)\nBala 1 Samuyele 19:1-17.\nMbuti Jonatani mbwaakalibikka muntenda naakasikila Saulo? (1 Sam. 19:1, 4-6; Tus. 16:14)


TULAKONZYA KUSYOMA BBAIBBELE\nBasikalumamba bazangi ibakajisi nmpuwo alimwi bakanyikizya bwato bwa Bakuwa butegwa "Bounty" bakayaka zyidumba akukkala antoomwe abamakaintu a kansumbu kategwa Pitikaini kali akati kalwizyi lupati lwa Pasifiki nkwali kumusanza (South Pacific). Mweelwe wabo wakali boobu: Bakuwa bakwasula mato bakali huka (9), balombwana bali cisambomwi (6) bakali baku Tahiti (Tahitian), a bamakaintu bali kkumi (10) bakali ba ku Tahiti, alimwi a kasimbi kakajisi myaka ili kkumi a isanu (15).\nUmwi sikalumamba wabakwasuzi ba mato wakavumbula mbobuunzwa bukoko, elyo cakufwambaana bukolwi bwakakomena mukansumbu koonse. Kulwana akati kabalombwana abamakaintu kwakakomena kapati.\nNikwakainda ciindi cili mbocibede kwakacaala buyo mulombwana omwe akati kabakwasuzi ba mato. Pele oyu mulombwana, wazyina lya Alekizanda Simiti, wakajana Bbaibbele mukanzuma nkakabweza kuzwa mubwato. Wakatalika kulibala Bbaibbele alimwi akuisya bantu makani ali mu Bbaibbele. Eci cakacita kuti buumi bwakwe busanduke, elyo kumamanino aalo maumi a bantu boonse mu kansumbu akasanduka.\nBantu bakali kupona mukansumbu aka kunyina wakali kubaswaya pe kuzwa kumasi akunze kusikila kuciindi bwato bupati butegwa Topaazi nibwakasika kuzwa ku Amelika mu mwaka wa 1808. Bakwasuzi ba bwato obu bakajana bantu balapona kabotu, kabasumpukide, kakunyina a bukoko, naiba ntolongo, alimwi kakunyina bantu batyola mulawo. Bbaibbele lakasandula bantu kukansumbu aka kuzwa mu buumi bwa kupyopyongana kutaambiki akuba citondezyo cibotu cabaabo Leza mbwayanda kuti bantu kabapona munyika. Mbobacipona obu kusikila sunu.\nHena Leza ucikanana kubantu kwiinda mu Bbaibbele? Masimpe Leza ulabandika kwiinda mu Bbaibbele. Mbuli mbondilemba makani aya, ndilabala pepa lya bwiinguzi lyakatumwa kulindiswe kuzwa kuli sicikolo omwe ubweza lwiiyo lwa Bbaibbele. Kumamanino a pepa lya bwiinguzi bwakwe walemba majwi apakamika aya, "Ndili muntolongo, ndilindila kujaigwa, akaambo kamulandu ngundakacita. Kanditana talika lwiiyo olu lwa Bbaibbele, ndakali sowekede, pele lino nkocili ncondilangila kumbele, alimwi ndajana luyando lupya."\nBbaibbele lilijisi nguzu zyikonzya kusandula maumi a bantu. Kuti bantu batalika kulibala Bbaibbele ca bunkutwe, maumi abo alasanduka ca kumaninina.\n1. LEZA MBWAKANANA KULI NDISWE KWIINDA MU BBAIBBELE\nNaakamana kulenga Adamu alimwi a Eva, mulombwana alimwi a mukaintu bakusaanguna ano a nyika, Leza wakabandika kulimbabo busyu a busyu. Pele Leza naa kaboola kubaswaya nibakamana ku bisya, hena bana-bukwetene ncinzi ncobakacita?\n"Mulombwana a mukaintu wakwe bakamumvwa mwami Leza kaenda mu muunda kakucitontola elyo bakamuyuba mwami Leza akati kazyisamu zya mu muunda." - Matalikilo 3:8.\nCinyonyoono cakalesya mubandi wa busyu a busyu a Leza alimwi amuntu.Nicakamana kunjila cibi munyika yesu eyi, mbuti Leza mbwakakanana kubantu?\n"Ca masimpe Leza muleli taaciti cintu naciba comwe kakunyina kuzubulula muzeezo wakwe ku batwanga bakwe basyinsyimi." - Amosi 3:7.\nMwami Leza takwe naatusiya mumusinze kumakani a buumi alimwi a ncobwaamba. Kwiinda mu basyinsyimi-bantu bakwe Leza mbakaita kuti babandike alimwi a kumulembela walo, Leza wa zubulula kwiingula kwakwe ku mibuzyo mipati ya buumi.\n2. NGUNI WAKALEMBA BBAIBBELE?\nBasyinsyimi bakaupa mulumbe wa Leza kwiinda mujwi alimwi a ndembyo kabacipona, elyo nibakafwa, nzyobakalemba zyakazumanana. Aya majwi a cisyinsyimi a kabungikwa antoomwe, kwiinda mu kusololelwa a Leza, mu Bbuku liitwa kuti Bbaibbele.\nHena inga twakusyoma buti kulemba kwabo?\n"Muleelede ku teelelesya kuti kunyina cisyinsyimi ca Mangwalo cakaboola kwiinda mu kulimvwa abusanduluzi bwa musyinsyimi. Nkaambo busyinsyimi taku nibwakatalikila mu kuyanda kwa muntu,pele bantu bakakanana kuzwa kuli Leza mbuli mbubakayoyelwa a Moza Usalala." - 2 Petro 1:20, 21.\nBalembi ba Bbaibbele baka lemba kutali kwiinda mukuyeeya antela kuyandisyisya kwabo, pele kwiinda mbuli mbubaka sololelwa, antela kuyoyelwa, a Moza Wa Leza. Bbaibbele ndi Bbuku lya Leza mwini! Mu Bbaibbele Leza ulatwaambila bube bwakwe alimwi a kuzubulula muzeezo ngwajisi ku mukowa wa bantu.\nLilatondezya muzeezo wa Leza kuli zyakainda, alimwi a kujalula zyiya kucitika mazuba aboola, a kutwaambila mbuli penzi lya cibi mboliya kumanizyigwa kumasimpilo alimwi a mbuli luumuno mboluya kuboola ku nyika yesu.\nHena Bbaibbele lyoonse mbolibede mulumbe kuzwa kuli Leza?\n"Mangwalo oonse alayoyelwa a Leza alimwi ajisi bulumbu bwa kuyiisya, kukalalila, koolola alimwi a kulaya mubululami, kucita kuti muntu wa Leza alibambile ca kumaninina ku milimo yoonse mibotu." - 2 Timoti 3:16, 17.\nBbaibbele lilaguma myoyo ya bantu ca nguzu nkaambo "Lyoonse" Bbaibbele "lya kayoyelwa a Leza," mbulembo bwa Moza, ndi Bbuku Lya Leza. Basyinsyimi baka zubulula mu mulaka wa buntu ezyo nzyobakabona alimwi a kumvwa, pele mulumbe wabo wakali tonkomene kuzwa kuli Leza . A boobo naa koyanda kuzyiba zyoonse zyigama buumi, kobala Mangwalo a Setekene. Kubala Bbaibbele kulasandula buumi bwako. Mboya kuzumanana kulibala akupailisyisya, uya kuba a luumuno lwa mizeezo lumaninide.\nNguwena Moza usalala wakayoyela basyinsyimi kuti balembe Bbaibbele, Moza uya kucita kuti kuyiisya kwa Bbaibbele a mulumbe mubotu walyo, ulijisi nguzu zya kusandula buumi bwako kuti wautamba Moza Usalala kuba andiwe ciindi nobala Bbaibbele.\n3. LUKAMANTANO LWA BBAIBBELE\nKwaamba bwini, Bbaibbele nciyobwedo ca mabbuku (library) ali makumi cisambomwi a mabbuku cisambomwi (66). Mabbuku ali makumi otatwe a mabbuku huka (39) a mu Cizuminano Cakaindi (Old Testament) akalembwa akati-kati ka myaka B.C. 1450 a myaka B.C. 400, Jesu katana zyalwa. Mabbuku ali makumi obilo a ciloba (27) a Cizuminano Cipya (New Testament) akalembwa akati-kati ka myaka A.D. 50 a myaka mwaanda A.D.100.\nJesu kazyedwe kale. Musyinsyimi Mosi wakatalika kulemba mabbuku osanwe aa kusaanguna a mu Bbaibbele kaitaninga sika myaka B.C. 1400 Jesu katana zyalwa. Mutumwa wa Mwami Johane wakalemba bbuku lya mamanino mu Bbaibbele, lya Cizubuluzyo, mu mwaka wa A.D. 95 Jesu kazyedwe kale.Kuciindi ca myaka ili 1,500 bbuku lya kusaanguna a bbuku lya mamanino mu Bbaibbele naa kalembwa, basyinsyimi bali makumi otatwe a lusele (38),balo bakalemba mabbuku kwiinda mukuyoyelwa a moza. Bamwi bakali basimakwebo (businessmen), bamwi bakali beembezi, bazezyi banswi, bahikalumamba, basilisi, bakambausi, bami, bantu susu(common men) baandeene a ndeene kuzwa mu miyaluluko yandeene ya buumi. Kanji-kanji bakali kupona mu tunsiya-nsiya a ziyanza zyaandeene.\nPele nkooku kugambya kwazigambya zyoonse:Mabbuku a mu Bbaibbbele ali makumi cisambomwi a cisambomwi (66) a jisi mpango zipati (Chapters) zili cuulu comwe a mwaanda alimwi a makumi lusele a huka (1,189) a jisi mpango zyisyoonto (verses) zyili 31,173 naa abikwa antoomwe, tulajana mulumbe uzwide lukamantano alimwi utakazyanyi.\nAtwaambe umwi muntu waboola a kukonkomona a mulyango wako, wamana kwaamba kuti njila, wanjila a kubikka cipaanzi ca musune mupati wa bulongo mung'anda moshite, amana wazwa kakunyina a kwaamba jwi naliba lyomwe. Kwamana kwaboola bambi bantu bali makumi one (40) omwe omwe wabo kaasiya cipaanzi ca musune wabulango cilembedwe a namba mucilao caco.\nMuntu wa masimpilo amana kubikka cipaanzi akuunka, wakankamana a kubona kuti musune mupati mubotu wa bulongo waima kumbele lyako. Elyo wamana wateelela kuti aba babumbi ba zibumbwa zya bulongo taku nibakaswaangene pe nkaambo bazwa ku zyisi zyisiyene-siyene, bamwi bazwa kucisi ca Amelika nkwali kumusanza (South Amrica), Chaina, Lwasya (Russia), Afilika alimwi a zyisi zyimbi zya munyika ino. Hena inga waba a kusinizya kuli buti? Inga waba akusinizya kuti kuli muntu wakabikka muzeezo wa kubumba zibumbwa zya bulongo a kumutendaula zyipaanzi-paanzi zyili makumi one a cipaanzi comwe akupa cipaanzi comwe kuli omwe omwe wabo.\nBbaibbele mbuli mbolibede lilapa mulumbe omwe ukamantene - mbubona mbuli cibumbwa ca bulongo. Muzeezo ngumwi wakabamba bwaanzike bonse, muzeezo wa Leza. Lukamantano lugambya lwa Mangwalo lupa bumboni bwakuti nakuba kuti bantu bakalemba mizeezo, bakayoyelwa a Moza wa Leza.\n4. ULAKONZYA KUSYOMA BBAIBBELE\n(1) Bukwabililwe bwa Bbaibbele bula kankamanisya. Oonse mapepa akalembwa kusaanguna a Bbaibbele akali kulembululwa a maanza kakutaninga ba mincini isimba (printing press). Balembi bakali kulembulula kuzwa kupepa litaanzi alimwi a kumwaiShya mapepa.\nZyuulu zyuulu zya mapepa ngubaka lembulula antela zyibeela zyangawo zyiciliko. Malembo a muci Hebulayo a Cizuminano Cakaindi akalembwa myaka 150 kusikila 200 Jesu katanazyalwa akajanika kumbali a lwizyi lutegwa "Dead Sea" mu 1947. Cilagambya kuti mapepa akalembwa myaka ili zyuulu zyobilo zyainda ajisi masimpe ajanika aasimbwa sunu. Obu mbumboni bujisi nguzu zyizukide a kutondezya mbuli jwi lya Mwami Leza mbolili lya masimpe.\nBatumwa ba Jesu (apostles) bakalemba Cizuminano Cipya mbuli magwalo ngu bakatuma ku Zyikombelo zya bakondwa Jesu naakamana kufwa alimwi a kubuka. Mapepa a bulembe boonse antela cibeela ca Cizuminano Cipya ainda ku 4,500 alatondezyegwa mu maanda a tondezyelwa zyintu zyakaindi (museums) alimwi a mumaanda muyobwedwa ma bbuku (libraries) akubukuwa alimwi a ku Amelika. Amwi akalembwa myaka myaanda yobilo kazyedwe kale Jesu. Kwiinda mu kukozyanisya mapepa a malembo a kaindi (manuscripts) a Bbaibbele lya sunu, tulakonzya kubona kuti Cizuminano Cipya ciliimvi njci kakunyina a kucinca kuzwa ni lya kalembwa ciindi ca kusanguna.\nSunu Bbaibbele antela zyibeela zya ndilyo lya kasandululwa mu milaka a myaambo (dialects) iyinda ku 2,060. Ndelimwi lya mabbuku aulwa kapati munyika yoonse: Ma Bbaibbele antela zyibeela zya Bbaibbele zyiinda ku zyuulu zyuulu zyili mwaanda a makumi cisanu (150,000,000) alaulisyigwa mwaka omwe omwe.\n(2) Kwendelana kwa twaambo twa kaindi alimwi a Bbaibbele kulakankamanisya.\nBunji bwazintu zimvumbulwa a bantu bashya a kuyandaula zintu zyakazikkwa kaindi ansi (archaeological discoveries) zila zubulula munzila igambya kutonkomana a kululama kwa makani ali mu Bbaibbele. Basyaabupampu mu kwiiya zintu zya kaindi (historians)ba vumbula zyipaanzi zya bulongo zilembedwe twaambo (clay tablets) alimwi a zintu zakafwalwa kumabwe (stone monuments) zizuzikizya a kuleta antangalala muzyina,zyilawo alimwi a zyintu zyakacitika zizyibidwe buyo kwinda mu Bbaibbele.\nKupa mukozyanyo, kweendelana a Matalikilo 11:31, Abbulahamu a mukwasyi wakwe "bakanyamuka kuzwa ku Uli (Ur) kulubazu lwa ku Chalundiani kwiinda ku (nyika ya cisyomyo) Kenaani." Nkambo kakuti Bbaibbele lyalikke ndeli kanana munzi wa Uli (Ur), bamwi basyaabupampu (scholars) bakati munzi oyu kunyina niwakaliko. Pele bahyaabupampu mukusya mabwe (archaelogists) baka vwukkula musemo wa Tempele ku Ilakki (Irag) nkwali kumusanza alimwi a mabwe abulongo a kalebedwe zyina lya Uli (Ur). Kuvwukkaula kwaka tobela kwaka zubulula kuti munzi wa Uli (Ur) lyakali Dolopo(city) lyaka sumpukide kapati. Eli Dolopo lyakali lubidwe kusikila bashya mabwe nobakau vumbula oyu Munzi. Oyu munzi wa Ul i(Ur) ngoumwi wa zitondezyo zyinji zyipa bumboni bwa kutonkomana a kululama kwa Bbaibbele.\n(3) Kuzuzikizyiga kwa zi syinsyimi zya mu Bbaibbele mbubona mbuli mbu zyaka syinsyimwa zicita kuti tulisyome Bbaibbele. Mangwalo alijisi zisyinsyimi zinji zya zintu zi zuzikizyika mu meso esu munzila igambya. Tuyakuzyi salankunya zisyinsyimi ezi mu ziiyo zili kumbele.\n5. MBOTUKONZYA KULITEELELA BBAIBBELE\nNobala IBbaibbele , kobikka aya malyatilo mu muzeezo:\n(1) Koiya Bbaibbele a moyo uuwide mupailo. Kuti koobala Mangwalo a moyo alimwi a muzeezo ukwazeme kwiinda mu mupailo, Bbaibbele liya kuba ciligankizyo cako muli Jesu ca cigaminina (Johane 16:13-14).\n(2) Kolibala Bbaibbele buzuba a buzuba. Kwiiya Bbaibbele buzuba a buzuba ncijuzyo cipa nguzu mu maumi esu, kuswaangana antoomwe a muzeezo wa Leza (Balooma 1:16).\n(3) Ciindi noobala, kolizumizya Bbaibbele kuti likanane kulindiwe. Kolibuzya: Hena ncinzi mulembi wa Bbaibbele ncakali kuyanda kwaamba? Kwiinda mukuzyiba mpango ncoyaamba tulakonzya kulibelesya Bbaibbele cabusongo mu buumi bwesu sunu.\n(4) Koiya mu Bbaibbele kwiinda mukubelesya mitwe ya twaambo. Kokozyanisya mpango yomwe yomwe ya Mangwalo. Jesu waka belesya muzeezo oyu kulizubulula kuti ngu Mesiya (Messiah):\n"Elyo kutalikila kuli Mosi alimwi a basyinsyimi boonse, wakasandulula kuli mbabo cakakananwa mu Mangwalo oonse kugama nguwe." - Luka 24:27.\nKwiinda mu kubikka antoomwe zyoonse Bbaibbele nco lyaamba a mutwe wa makani, tulajana luzyibo lumaninide.\n(5) Koiya Bbaibbele kutegwa utambule nguzu zyakupona muli Klistu. Ijwi lya Leza lila zubululwa mu Hebulayo 4:12 kuti ndi cceba, litenda koonse-koonse. Lilijisi busanduluzi bwiinda mabala buyo, nintobo iipona mu maanza esu ya kulwanya masunko ku cinyonyoono.\n(6) Koswiilisisya mbuli Leza mbwakanana kulindiwe kwiinda Mujwi Lyakwe. Kuti muntu kayanda kuzyiba kasimpe kajanwa mu Bbaibbele ku mutwe wa makani umwi, uyelede kuti atobele ncoliisya Bbaibbele (Johane 7:17), kutali ncayeeya umwi muntu antela kuyiisya kumwi kwa Cikombelo.\n6. BBAIBBELE LILAKONZYA KUSANDULA BUUMI BWAKO\n"Kunjila kwa majwi a (Mwami Leza) kupa mumuni; kupa kuti Bantu-susu (common men) babe a kuteelesyesya." - Ntembauzyo 119:130.\nIjwi lya Mwami Leza talili bbuku lya mukowa omwe, musela omwe, cisi comwe, antela kansiya-nsiya (culture) komwe. Nakuba kuti lyakalembelwa ku zisi zya kujwe (Far East), lilakulwaizya balombwana a bakaintu bakumbo Lilanjila mu maanda a Bantu-susu alimwi a mu madanda abavubi.\nBana basyoonto balatuyanda twaano tutekunya tulimumo. Makani a bantu bazwidilila mulindilyo apa ku kulwaizya ku bakubusyi, Baciswa, bazwide bundike, alimwi a bamacembele balavwmbula (discover) mulindilyo kupegwa camba alimwi a bulangizi bwa buumi bubotu.\nNkaambo Leza ulabeleka kwiinda mu Bbaibbele, lilijisi nguzu zipati kapati. Lilapwayaula a myoyo yakayuma nta kulunya, kwiibombya bombya a kwiizuzya luyando. Twalibona Bbaibbele kalisandula cakali cigebenga alimwi a mufwebi wa lubanje kuba mukambausi munkutwe. Twalibona Bbaibbele kalisandula muntu uukkomanina kubeja kaasanduka akuba mwiiyi usyomeka. Alimwi twalibona Bbaibbele kalikwempa bantu kuzwa kukulisina a kubapa bulangizi bwa kutalika buumi bupya.\nIbbaibbele ileta kuvwana abasinkondonyoko. Lilacita kuti bantu balisumpula balitole ansi alimwi a bantu baunyu kuti babe baabi. Bbaibbele lilatupa nguzu notuli bateteete, a kutupa camba notu tyompokelwa, kutukasaazya notuli mubuumba, a kutusololela notutazyi kwakutozya, a kutuumbaumba notuli mu kuusa, lilatutondezya mbotweelede kupona ca busicamba alimwi a mbotukonzya kulutambula lufu kakunyina kuyoowa.\nBbuku lya Mwami Leza, Bbaibbele lilakonzya kusandula buumi bwako! Uya kucibona eci caantangalala mbuli mbo zumanana kwiiya kuvumbula kusololela (Discover Guides). Nkaambo nzi Bbaibbele ncolya kalembelwa ndiswe?\nBwiinguzi bwa Jesu mbobu:\n"Pele aya (masimpe a Bbaibbele) akalembelwa kuti swebo tusyome kuti Jesu ngu Klistu, Mwana a Leza; alimwi a kuti kwiinda mukukondwa muli nguwe, tulakonzya kuba a buumi muzina Lyakwe." - Johane 20:31.\nKaambo kapati bunene ncotweelede kwazyiba Mangwalo a Setekene nkakuti Bbaibbele lilijisi zifwanikiso zi zubulula Jesu Klistu alimwi a kutusyomezya buumi bwa moongole. Kwiinda mukulanga kuli Klistu kwiinda mu Bbaibbele, tulasandulwa akuba mbuli mbwabede. Aboobo nkaambo nzi ncotutataliki lino kuvumbula nguzu zyili mujwi lya Leza likonzya kutubamba kuti tube mbuli Jesu?\ncopyright © 2002 by the Voice of Prophecy


Namalelo Esita Wabavwuna Bantu Bakwe | Ziiyo Zyabana Zyamu Bbaibbele\nEsita wakali musimbi mu Juda iwakali kukkala mu Persia mumunzi wa Susani. Myaka minji yainda, Nebukadinezara wakabweza mukwasyi wakwe akuutola ku Jerusalemu. Pele walo wakakomezyegwa amweeninyina Moodekai, imubelesi wa Mwami Ahasuera waku Persia.\nMwami Ahasuera wakali kuyanda namalelo mupya. Babelesi bakwe bakamuletela bamakaintu bainda kubota mucisi, kubikkilizya a Esita. Akati kabamakaintu boonse aabo, mwami wakasala Esita kuba namalelo. Moodekai wakaambila Esita kuti ataliyubununi kuti mu Juda.\nMwaalumi uulisumpula wazina lya Hamani ngowakali mupati wabasilutwe boonse. Wakali kuyanda kuti boonse kabamufwugamina. Moodekai wakakaka kucita oobo, aboobo Hamani wakanyema kapati cakuti wakali kuyanda kumujaya. Ciindi Hamani naakazyiba kuti Moodekai mu Juda, wakaba amuzeezo wakujaya ba Juda boonse ibakali kukkala mucisi eeci. Wakaambila mwami kuti: ‘Ba Juda mbabi kapati; weelede kubajaya.’ Ahasuera wakati: ‘Kocita kufwumbwa ncoyanda,’ alimwi wakamupa anguzu zyakubikka mulawo. Hamani wakabikka mulawo iwakali kwaamba kuti bantu beelede kubajaya ba Juda boonse mubuzuba bwa 13 mumwezi wa Ada. Jehova wakali kulangilila izyakali kucitika.\nEsita tanaakauzyi mulawo ooyu pe. Aboobo Moodekai wakamutumina lugwalo lwamulawo ooyu akumwaambila kuti: ‘Koya ukaambaule amwami.’ Esita wakaamba kuti: ‘Kufwumbwa muntu uunka kumwami katatambidwe weelede kujaigwa. Lino kwainda mazuba aali 30 mwami katanditambi. Pele ndilaunka. Ikuti akanditondeke nkoli yakwe yabwami, nkokuti tandikajaigwi. Pele kuti atakaciti oobo, nkokuti ndiyoojaigwa.’\nEsita wakaunka kulubuwa lwamwami. Ciindi mwami naakamubona, wakamutondeka ankoli yakwe yabwami. Wakaunka kulinguwe mpoonya mwami wakamubuzya kuti: ‘Ncinzi ncoyanda kuti ndikucitile Esita?’ Wakaingula kuti: ‘Ndaboola kutamba nduwe a Hamani kupobwe.’ Kabacili kupobwe eeli, Esita wakabatamba alimwi kupobwe lyabili. Nolyakali kucitika pobwe lyabili, mwami wakabuzya Esita alimwi kuti: ‘Ncinzi ncoyanda kuti ndikucitile?’ Wakaingula kuti: ‘Kuli muntu uuyanda kundijaya abantu bangu. Twalomba kaka, kotuvwuna!’ Mwami wakabuzya kuti: ‘Ino nguni uuyanda kumujaya?’ Wakati: ‘Ngweenya ooyu mwaalumi mubi Hamani.’ Ahasuera wakanyema kapati cakuti mpoonya-mpoonya wakalailila kuti Hamani ajaigwe.\nPele kunyina iwakali kukonzya kuucinca mulawo ngwaakabikka Hamani, naba mwami buya. Aboobo mwami wakabikka Moodekai kuba mupati wabasilutwe alimwi wakamupa nguzu zyakubikka mulawo mupya. Moodekai wakabikka mulawo iwakali kugwasya ba Juda ikulikwabilila kuli basinkondonyina. Mubuzuba bwa 13 mumwezi wa Ada, ba Juda bakabazunda basinkondonyina. Kuzwa ciindi eeco, mwaka amwaka bakali kusekelela akaambo kakuzunda ooko.\n“Muyootolwa kubeendelezi abami akaambo kandime kuti bukabe bumboni kulimbabo akuli bamasi.”—Matayo 10:18\nMibuzyo: Ino makanze nzi mabi ngaakajisi Hamani kujatikizya ba Juda? Mbuti Esita mbwaakatondezya lusyomo muli Jehova?\nEsita 2:5-20; 3:1–5:8; 7:1–8:14; 9:1-28\nMAVIDIYO AANTALISYO AAMABBUKU AAMU BBAIBBELE\nMakani Aantalisyo Aabbuku lya Esita\nZintu zyakacitika muciindi ca Esita zilayumya lusyomo lwanu munguzu nzyajisi Jehova Leza mazuba aano zyakugwasya bantu bakwe kuliyumya mumasunko.\nEsita—Wakabaiminina Bantu ba Leza\nKutondezya luyando luli boobu mbuli Esita kuyandika lusyomo alimwi abusicamba.\nEsita—Wakacita Zyintu Cabusongo, Cabusicamba, Alimwi Cakulyaaba\nMbuti Esita mbwaakabelekela Jehova abantu bakwe cakutaliyanda?